Rhiannon - Wikipedia\nRhiannon pe Rhiannon ferch Hyfeydd Hen zo ur vaouez a zo anv anezhi er Mabinogi kembraek. Meneget eo er c'hentañ eo dimezet gant Pwyll, hag en trede skourr gant Manawyddan. Lenneion zo a lavar eo kevatal d'an doueez Epona, doueez ar c'hezeg, e relijion Galia.\nRhiannon o varc'hegañ, skeudenn eus ar Mabinogion, levr Charlotte Guest, eil embannadur e 1877)\n2 Ar mojennoù\n2.1 Er skourr kentañ\nDont a rafe hec'h anv eus ur wrizienn rakkeltiek *Rīganto-n-ā, da lavarout eo Rigantona, pe "Rouanez Veur", diwar ar wrizienn "ri" roue e henvrezhoneg.\nEr skourr kentañAozañ\nEr skourr kentañ eus ar Mabinogi, Pwyll Pendefig Dyfed, emañ Pwyll o tegouezhout gant ur plac'h kaer gwisket en aour war ur marc'h gwenn. Kas a ra e goskor d'he zapout met kazeg a reont. Ha teir gwech evel-se. Hag eñ war he lerc'h. Gervel anezhi a ra p'emañ war e varc'h o vont da vervel gant ar skuizhnez dindanañ. Ha hi da chom a sav d'ober kaoz gantañ. Lavarout a ra hec'h anv, Rhiannon, kontañ a ra ez eo tec'het eus ti he zad, a fell dezhañ he dimeziñ d'un den anvet Gwawl (pe Gwawl fab Clud), en desped dezhi. Disklêriañ a ra e kar Pwyll hag e fell dezhi dimeziñ gantañ. A-du emañ Pwyll, a-benn bloaz e vo an eured.\nDimeziñ a ra Pwyll ha Rhiannon. Pevar bloaz goude eo ganet o mab Pryderi. En noz goude dezhañ bout ganet n'en kaver ket ken. Skrapet eo bet. Dievezh eo bet mitizhien Rhiannon, spontet int, hag evit mirout a vezañ tamallet e skuilhont gwad ur c'hi bihan war Rhiannon o kousket. Tamallet eo Rhiannon da vezañ lazhet mab ar roue. Evel pinijenn eo kondaonet da chom en he c'hoazez ouzh perzhier kêr e-pad seizh vloaz, ha ret dezhi kontañ he zorfed d'ar weladennerien hag o dougen war he chouk betek kêr.\nA-benn pevar bloaz setu Ternon Twryf Lliant o tont da deurel un tamm sklêrijenn war an istor. Bep bloaz e hale e gazeg met kenkent e veze skrapet an ebeul nevez-c'hanet gant un euzhvil. Pevar bloaz kent en devoa arsailhet an euzvil ha troc'het ur pav outañ. Er marchosi en devoa kavet ur bugel hag a oa bet advabet gantañ, hag anvet Gwri Gwallt Euryn.\nMab Pwyll ha Rhiannon eo Gwri Gwallt Euryn ha tennet eo ar binijenn.\nEn eil kontadenn, marvet Pwyll, emañ e vab Pryderi o ren. Dimezet eo da Gigva. Rhiannon zo dimezet da Vanawyddan Fab Llyr, un priñs mignon d'he mab. E-kreiz ur varc'hekadenn war torgenn Narberth e kouezh un nivlenn hud war ar vro, distrujet ar vuhez ganti, ha ne chom nemet daou goublad.\nIfor Williams, Pedeir Keinc y Mabinogi,Caerdydd 1930. Adembannet meur a wech.\nAdtapet diwar « https://br.wikipedia.org/w/index.php?title=Rhiannon&oldid=1847597 »\nDernière modification le 23 Gwe 2019, à 18:47\nKemmoù diwezhañ degaset d'ar bajenn-mañ d'an 23 Gwe 2019, da 18:47.


Version bretonne - Quimperlé Communauté – Communauté d'agglomération du pays de Quimperlé\nVous êtes dans : Accueil >\tVersion bretonne\nKumuniezh-kumunioù bro Kemperle (Kumubrok) a oa bet krouet d'an 28 a viz Kerzu 1993, war-bouez un diferad-prefed. 25 500 annezad a oa enni neuze ha 9 c'humun a oa bodet enni : an Arzhanaou, Bei, Banaleg, Lokunole, Mellag, Kemperle, Sant-Turian, Tremeven-Kemperle hag an Treoù-Kerne.\nd'ar 26 a viz Ebrel 1996 : Kemperle a oa en em dennet diouti, Rieg ha Molan a oa deuet da vezañ ezel anezhi, ur 4e post besprezidant a oa bet krouet.\nd'an 20 a viz Gwengolo 1996 : ur 5vet post besprezidant a oa bet krouet.\nd'an 23 a viz Kerzu 1996 : Skaer a oa deuet da vezañ ezel anezhi.\nd'an 29 a viz Kerzu 1999 : kemmet e oa bet ar c'hembelioù, reolioù an telloù, ur 6vet post besprezidant a oa bet krouet, kresket e oa bet an niver a eilerien ha roet e oa bet aotre da Gumubrok da seveniñ pourchasoù e-lec’h strollegezhioù ha DPKE* all.\nd'an 28 a viz Kerzu 2001 : Kloar-Karnoed, Gwelegouarc'h, Kerien, Kemperle ha Redene a oa deuet da vezañ izili anezhi.\nMiz Gwengolo 2011 : treuzkas mererezh ar politikerezh touristel da Gumubrok. Krouiñ un Ti an douristed evit bro Kemperle (oberiant e deroù 2013) evit erlec'hiañ ofisoù an touristerezh a oa er c'humunioù.\nAbaoe ar 1añ a viz Genver 2002 ez eus bodet 16 kumun e Kumubrok, dezhi ur gorread 606 km2 ha 52 859 a annezidi en holl enni. Pouezusañ kumuniezh-kumunioù Penn-ar-Bed eo Kumubrok (ar 182vet e Frañs a-bezh diwar 2 405 kumuniezh-kumunioù.\nAn Arzhanaou, ur gumun diwar ar maez, en em astenn war 3413 hektar er reter da Gemperle. Bevennet eo gant an Ele er c'hornôg ha gant ar Skorf, a zisparti anezhi diouzh ar Mor-Bihan, er reter. Flondrennoù an div stêr-se hag o c'hêriadennoù gant tiez kaer renevezet zo lec'hioù boemus evit an douristed hag a ro c'hoant d'ober anaoudegezh gant an natur.\nAr vourc'h, war lez an hent-departamant D22, zo enni 1410 annezad ha stalioù-kenwerzh bihan (stalioù-bara, ispiserezh-kigerezh, tavarnioù butun) kenkoulz ha servijoù mezegiezh ha lezvezegiezh (medisined, kreizenn brederiañ, apotiker, dentour, leuñvour, luneder). Ur skol renevezet nevez zo a zegemer 155 bugel eus ar skol-vamm d'ar c'hlas KE2.\nAn Treoù-Kerne zo war-hed 10 munut hent d’ar muiañ diouzh daou eskemmer war an hent-tizh (Kervidanou, Kerandreo-Loyann), 10 min diouzh Kemperle (kêr greiz) ha dindan 20 munut diouzh an aod. Un endro bevañ plijus zo gant hec’h annezidi, tro-dro d'ur poull-dour kempennet er vourc'h gant un dachenn-c'hoari evit ar vugale.\nTud an Treoù-Kerne o deus servijoù nes a-leizh (ur stal-vara, ur stal-ispiserezh ha kazetennoù, ur stal-vutun, div davarn, ur saloñs ficherezh-blev, ur skol-gumun hag ul levraoueg 100 m2 bet digoret e 2012) ha gant-se n'o devez ket an dud da vont re gant o c'hirri. Ouzhpenn se e vez ingal kenwerzherien red o werzhañ o marc’hadourezh er vourc'h (marc'hadour pesked, pizzaiolo, charkuter tineller).\nPuilh eo glad henoniel ar gumun ivez, gant Maen-hir Lanniskar, taol-vaen Goalichod, hep disoñjal Intron Lanniskar (delwenn maen-hir) a c'haller gwelet e mirdi ar Ragistor e Penn-ar-Bed, e Penmarc'h. N'eo ket fall an traoù kennebeut evit ar glad relijiel, gant chapel Kerdute, feteun Sant-Harbod hag ar c'halvarioù dreist-holl.\nE Banaleg, "Bro ar Balan", n'eus ket diouer a goantiri pa gaver enni maezioù dudius ha sioul koulz hag ar mor e-kichen.\nUr vourc’h vras eo Banaleg, enni keriadennoù a-leizh gant o c'hwec'h chapel, o fornioù-bara, o feunteunioù, o zraoñiennoù hag o stêrioù. Peadra da blijout d’ar valeerien, an dud a ya war MTB* hag ar varc'hegerien. E Banaleg e kaver ivez stalioù-kenwerzh giz gwechall bodet tro-dro d'an ti-kêr ha d'an iliz-parrez, un degemer c'hwek, e-leizh a obererezhioù sevenadurel ha sport.\nBep bloaz, e gouel bras ar micherioù kozh e-kreiz miz Eost, e vez adkavet ar boazioù kozh. Adkavout a ra ar weladennerien, fromet, boazioù meurdezus o hendadoù mederien, dornerien, botaouerien, marichaled...\nHengoun bepred, gant ar c'helc'h keltiek « Les Genêts d' or », a lakao ac'hanoc'h da zañsal ur gavotenn diroll en e festival folklorel d'ar 15 a viz Eost. Di e teu ouzhpenn 3000 a dud, entanet gant an eured aozet evel gwechall e Breizh, gant an dilhadoù marzhus, ar c'hanaouennoù, an dañsoù, ha gant sonerezh ar biniawoù hag ar bombardoù bodet en ur bagad meurdezus.\nA-hed ar bloaz e vez kinniget da annezidi Banaleg ha d'ar vakañsourien obererezhioù dudi a-leizh gant kevredigezhioù leun a startijenn eus ar gumun.\nE maezioù glas ar gumun e c'haller ober pourmenadennoù plijus, ha gallout a reot kavout lec'hioù sioul ha diskuizh enno, pe e vefe er c'hoadoù hollgaer (hentoù a c'haller mont ganto) pe war lez an traoñiennoù m'emañ an Izol hag ar Stêr-Gozh, un adstêr d'ar Stêr-Aven, o kammigellañ.\n*MTB = Marc'h-houarn treuz bro\nEr gumun, ouzhpenn ma'z eus ur glad istorel dedennus-kenañ (iliz Sant Pêr ar Liammoù, kroez ar Lein, feteun Sant Korneli ha Sant Alar,…), ez eus ur skol bublik (skol-vamm ha skol kentañ derez), ul levraoueg-kêr, ur sal liezimplij ha takadoù glas gant c'hoarioù evit ar vugale. Gant meur a gevredigezh e vez roet startijenn da vuhez sport ha sevenadurel annezidi Bei ha krouet liammoù sokial. Hag e-leizh a dud a vicher, artizaned ha kenwerzherien, a zegas o lod evit gwellaat buhez pemdeziek paotred ha merc’hed Bei ha kalite o buhez.\nKumun Kloar-Karnoed, poblet gant 4 200 annezad, zo e-barzh kanton Kemperle. 3483 hektar zo dindani ha bevennet eo en norzh gant Kemperle, er c'hornôg gant Molan, er reter gant al Laita, hag er su gant ar Meurvor Atlantel. Aodoù ar gumun en em astenn a-hed 11 kilometr.\nE Kloar-Karnoed emañ Porzh Dolan, ur c'haer a borzhig-mor sioul ma vez kavet pesketaerien ha bageerien war un dro. Ar Pouldu zo er gumun ivez ; ur gêr gouronkañ brudet eo abalamour ma oa bet livourien anavezet o chom enni (Gauguin, Meijer de Haan…). Ti-Mirdi ar Pouldu, adsavet pizh evel ma oa an davarn war an draezhenn pa oa livourien brudet oc'h ober o annez enni, zo ul lec'h na c'haller ket chom hep gweladenniñ. E Kloar-Karnoed e kaver ur glad puilh, evel m'en diskouez aspadennoù abati Karnoed, milin Kerc’housked hag he chapelioù stank. Hep disoñjal al Laita, ur stêr 17 km a hed a red he c'hildroennoù e koad Karnoed hag a ya d'ober ar vevenn etre Penn-ar-Bed hag ar Mor-Bihan. An douristed a gavo bod aes, pe e vefe e tachennoù-kampiñ, e tiez-annez pe e ranndioù meurblet...\nGwelegouarc'h, war-hed ugent munut hent diouzh an Oriant pe Kemperle, zo bevennet gant div stêr beskedus : ar Skorf hag an Ele. Ur vourc'hig vistr diwar ar maez eo, gant tiez adkempennet e doare tiez ar c'horn-bro.\nStalioù-kenwerzh lies-servij, e-leizh a vodoù hag a gambroù ostizien, un dachenn-gampiñ ma kaver disheol ha sioulder... Degemeret c'hwek e vo ar veajourien hag an douristed e Gwelegouarc'h. Dre hentoù-bale e c'haller ergerzhet ar maezioù hag ar c’hoadoù, ar chapelioù, ar feuteunioù hag ar fornioù-bara zo enno. Ul lec'h dibar eo Roc'helloù an Diaoul ha bep hañv e vez birvilh eno gant an endervezhioù sonerezh, an diskouezadegoù, an troioù-bale war droad. Er goañv ez eo eno ivez e vez aozet kevezadegoù kanoe-kaiak.\nLokunole a zeu hec’h anv eus « Log Gwennole », a dalvez kement ha « Peniti Gwennole ». Bez' eo ur gumun c'hlas digompez, 1678 hektar dindani, ha treuzet eo gant an Ele. Tost eo da Roc'helloù an Diaoul, Kemperle (10 min) hag an Oriant (25 min) ha 1100 den zo o chom enni.\nOuzhpenn ar glad naturel gwarezet eo liesseurt glad ar savadurioù er gumun : iliz, chapelioù, milinoù, pontoù, feunteunioù, fornioù-bara, puñsoù...\nAr c'hevredigezhioù sport pe sevenadurel, an artizaned ha tud ar c'hêriadennoù a zegas o lod ivez evit ma vefe ar gumun vihan-se ur vourc'h bev ha degemerus evit an holl annezidi nevez.\nMellag zo o kreskiñ er vourc'h, tro-dro d'an ti-kêr, d'an oaledoù sokiosevenadurel ha d'ar strollad skolioù, ma vez degemeret 350 bugel. War-dro 110 kêriadenn zo er gumun ha 2660 annezad zo o chom enno. E Ti Bodell e kaver stalioù-kenwerzh nes bev-birvidik ha kabinedoù michereien ar yec'hed a ra eus Mellag ur gumun frammet mat. Liesseurt eo ar glad er gumun (Maner Kernod, ar Vilin Wenn, ar c'halvar hag e iliz, traoñienn an Izol, ha kement zo) ha gant-se e vez desachet an dud ganti.\nMet penaos bezañ ur gumun blijus anez kaout ur rouedad kevredigezhioù pouezus ? Un 30 kevredigezh bennak, gant 800 ezel, zo er gumun. Diorroet-mat eo an obererezhioù sokial, sevenadurel ha sport dre an teir oaled, ar sal liezimplij, enni ur sal obererezh hag un adkegin, an tri stad, al leur-dennis toet, an dachenn liessport evit ar grennarded hag an dachenn-c'hoari evit ar vugaligoù er Greizenn Mitterrand, un dachenn daou hektar dindan wez e-kreiz ar vourc'h.\nE Molan ez eus ur glad naturel dibar, a c’haller ober anaoudegezh gantañ a-hed gwenodennoù bale a-leizh : traezhennoù, oufoù, porzhioù-mor neuziet-kaer ha stêrioù brudet-mat gant o istr. Aveadurioù publik ar gumun a ziskouez pegen tomm emeur ouzh kalite ar vuhez enni : skolioù-kentañ, skolaj, magouri, leurenn sport klok, sal-abadennoù, levraoueg... ha kement zo.\nKerien, tost da harzoù al lodenn eus Kerne zo e Penn-ar-Bed, en em astenn war 4500 hektar, torosennek ha digompez etre ar Menezioù Du en norzh ha traoñienn an Izol er su. Bevennet eo ar gumun gant teir steir (an Ele, an Izol, an Naig) hag enni e kaver gweledvaoù a bep seurt gant torgennoù ha traoniennoù koadek-stank, evel el lec'hienn dibar anvet « Roc'helloù an Diaoul ».\nKerien a zeu hec'h anv eus hini ur penitiour iwerzhonat « Naomh Ciarán », da lavaret eo « Sant Karian ». Aspadennoù istorel a-leizh zo testoù eus an amzer dremenet. Ur glad relijiel dibar a dalvez ar boan da welet, a-hed meur a hent-bale.\nEus al labour-douar e teu pinvidigezh pennañ ar gumun, gant 30 stal labour-douar, met an artizanerezh, ar c'henwerzh lec'hel hag ar servijoù nes a zegas o lod ivez da vastañ da ezhommoù pennañ ar 1703 annezad.\nKemperle, diazezet e gevred Penn-ar-Bed, zo 17 km er c'hornôg d'an Oriant ha 45 km er reter da Gemper. Dont a ra hec'h anv eus ar ger “kember” hag eus anv ar stêr Ele, dre ma’z eo al lec'h ma kej an Ele gant an Izol, evit stummañ al Laeta, un aber hag a bign al lanv ennañ, a c'halled bageal warnañ gwechall hag a rae eus Kemperle ur porzh-mor en amzer gozh.\nTreuzdougen : ul lec'h strategel\nAveet-mat eo Kemperle a-fet an hentoù da zont betek enni. Ehanañ a ra an TTB (Tren Tizh Bras) enni hag evel-se emañ kêr war-hed peder eurvezh diouzh Pariz, gant tri monedone bemdez. Dre zaou eskemmer (tri evit mont war-zu Kemper) e c'haller tizhout buan an HB 165, un hent-tizh 2 x 2 forzh a liamm kêrioù bras Breizh a-hed ar Meurvor Atlantel.\nKreiz-kêr zo stalioù artizaned a-leizh enni, ken e vez desachet an dud ganto, ha tro-dro dezhi ez eus takadoù kenwerzh ha greanterezh stank (Kervidanou, Kergwaler, Kerizol, Kergostioù, Kernevez Braouig). En em dreiñ a reer hiziv war-zu un armerzh durc'haet muioc'h-mui d'ar servijoù ha d'ar greanterezhioù penn a-raok.\nKemperle, penn-lec'h ur c’hanton diwar ar maez, zo ur gêr na re vras na re vihan (gant 10 877 annezad e 2007) ma vez graet marc'hadoù, foarioù ha pardonioù. Puilh eo ar glad istorel enni, evel ma'z eo diskouezet gant ar monumantoù rummet a zo stank enni (Iliz Maria-Hanter-Eost, Iliz ar Groaz Santel, Ti ar Waregerien ha dismantroù Iliz Sant Kolomban. Ur glad naturel puilh zo ivez e Kemperle.\nLies a abadennoù a vez aozet en aveadurioù sport ha sevenadurel a-hed ar bloaz. Meur a skol a bled gant an deskadurezh, eus ar skol-vamm betek al lise. E Kemperle ez eus ur rouedad kevredigezhioù puilh-kenañ, ma vez degemeret abadennoù a-leizh, hag un endro bevañ dibar. Ur gêr ma'z eo brav bevañ eo Kemperle.\nUr gumun diwar ar maez e oa Redene, dreist-holl, betek ar bloavezhioù 70. Neuze e voe dedennet tud a-leizh ganti da zont da brenañ un ti, a wagennadoù lerc'h-ouzh-lerc'h. Desachet e oa an dud gant al lec'h m’emañ ar gumun : tost eo d'an hent-tizh Brest-Naoned, enni polioù armerzhel pouezus hag ur glad naturel a oa bet gwarezet dre chañs.\nAbalamour d’al lec'h m'emañ Redene ha d’hec'h istor he deus dalc'het ar gumun un darempred strizh gant ar Mor-Bihan, ha miret he deus kalz a voazioù kozh eus an departamant-se. E kalz kêriadennoù e kaver tiez savet nevez zo e-kichen tiez kozh dibar o savouriezh, e-kreiz maezioù m’eo pouezus al labour-douar.\nGant al labourioù zo bet graet nevez zo evit terkañ pe reneveziñ savadurioù eo deuet ar vourc'h da vezañ ul lec'h bevañ plijus ha bev. Gant ar skolioù, ar stalioù-kenwerzh, startijenn kevredigezhioù a-leizh, ez eo ul lec'h emgav eus ar c’hentañ.\nGant an hentoù bras a dreuz ar gumun ez eus bet gallet diazezañ obererezhioù war lez an hent a gas eus Kemperle da Bont-Skorf ha nevesoc'h zo e Kerfleuri ma’z eus un takad labourerezh lies e c'halvidigezh o tiorren.\nDre an emdroadur-se emañ Redene o soñjal en amzer-da-zont, gant fiziañs, ha mirout a ra hec'h identelezh eo bet desachet an dud ganti.\nEmañ Rieg etre ar Stêr-Aven hag ar Bêlon. Gant an istr plat, hep mar ebet, istr ar Bêlon, ha gant boued mat ha gweledvaoù ar c’hornad, ez eus deuet brud d'ar gumun-se, 4200 annezad enni.\nSaonioù garzhaouek, gwenodennoù bale... pep tra amañ a gas war-zu ar stêr hag ar mor. Chañs o deus ar weladennerien pa c’hallont bale war roudoù al livourien hag ober anaoudegezh, amañ hag ahont, gant ar glazoù hag ar melenoù a zegasas awen da vistri Skol Pont-Aven.\nMet e Rieg emañ ivez ar greizenn « Ti Mélanie ». Gant ar vaouez-se, a oa o terc’hel un ispiserezh e Rieg er bloavezhioù 20, e voe fardet ur pred war ar prim evit arzourien eus Pariz, a oa o pourmen er vro ha ne gavent preti ebet. Chervad a rejont ha mat e voe kavet ar boued ganto. Stagañ a reas Mélanie da geginañ ha degemer a reas begoù-lipous evel Vincent Auriol, Colette, René Coty, Edouard Herriot, Georges Pompidou, Curnonsky, gant gred ha digamambre (ligistri, timbaladoù boued-mor...)\nKumun Sant-Turian zo 40 km diouzh Kemper, 30 km diouzh an Oriant, 11 km diouzh Kemperle ha Skaer, ha 7 km diouzh Banaleg. Bevennet eo ar gumun gant an Izol, ur stêr kammigellek he naoz hag a zo o redek en un draoñienn goadek, er c'hornôg hag er su, ha gant gwezh Sant-Alar en norzh.\nE-kreiz ar gumun emañ ar vourc'h, etre 100 ha 120 m a uhelder.\nD'ar 1añ a viz Genver 2010 e oa 899 annezad e Sant-Turian.\n117.58 m2 eo Skaer ha gallout a ra fougeal gant ar gorread-se pa'z eo ar gumun vrasañ e Penn-ar-Bed, hag e Breizh a-bezh zoken. Koadek-kenañ e oa ar gumun gwechall-gozh, evel ma tiskouez al lec'hanvioù niverus savet diwar ar ger « Koad ». Div goadeg vras zo enni c’hoazh : koad Kaskadeg ha koad Koadloc'h.\nAn holl aveadurioù ret d'ar vuhez a vremañ a gaver er gumun : kenwerzh, artizanerezh, obererezh sokial, yec'hed, deskadurezh, labour-douar, sport, touristerezh ha sevenadur.\n*MTB : marc'h-houarn treuz bro


Culture & Patrimoine, E brezhoneg, Histoire, International\nE 1971 e voe krouet « Bunscoil Phobal Feirste », da lavaret eo ar skol gentañ eus Norzh-Iwerzhon e gouezeleg dre soubidigezh. E kornôg Belfast e oa hi ha da gentañ ne oa ket ‘met un dornad a vugale. Bremañ ez eus muioc’h evit 400 skoliad enni !\nD’ar mare-se e oa bet savet ur seurt gaeltach\nt kêr e kreizig-kreiz kornôg Belfast, tro Shaw’s Road, ur c’harter katolik ha republikan evel just. Setu perak e oa bet savet ar skol er c’harter-se.\nEvit an hanter-kantved deiz ha bloaz, dimerc’her dremenet, ez eus bet plantet gwez gant tud ar skol. Se zo bet un degouezhadenn gaer evit koñsul ar Stadoù-Unanet ha maer Belfast da weladenniñ er skol.\n40 skol-vamm e gouezeleg dre soubidigezh a zo bremañ e Norzh-Iwerzhon ha 35 skol gentañ-derez mui daou skolaj. Ha kentelioù iwerzoneg a zo e skolioù e saozneg zo ivez.\nTags : belfast, brezhoneg, Bunscoil Phobal Feirste, gouezeleg, iwerzhoneg, skol dre soubidigezh


Lysandros - Wikipedia\n(Adkaset eus Lisandros)\nLysandros (e henc'hresianeg : Λύσανδρος), marvet e 395 kent JK, a oa ur jeneral eus Sparta a oa bet lakaet e penn morlu ar geoded-se hag a faezhas Ateniz en Aigos Potamoi e 405 kent JK. Bloaz war-lerc'h e teuas a-benn da lakaat Ateniz da godianañ, hag ec'h echuas evel se Brezelioù ar Peloponnesos. Aozañ a reas hegemoniezh Sparta war Vro-C'hres e-pad dek bloavezh diwezhañ e vuhez a-raok mervel e-doug ur seziz.\n1 Deroù e vuhez\n2 Emgann Notion\n3 Lysandros galvet en-dro da Sparta\n4 Lysandros a zistro e penn ar morlu\n5 Drouziwezh Aten\n6 Lysandros e penn Aten\n7 Stourm Ateniz ouzh an Oligarkiezh\n8 Perzh Lysandros en emsav Kyros a-enep Artaserses II, roue Persia\n9 Bloavezhioù diwezhañ Lysandros\n10 E varv\nDeroù e vuhez[kemmañ | kemmañ ar vammenn]\nNebeut a dra a anavezer diwar-benn deroù buhez Lysandros. Aristokritis e oa anv e dad. Ezel e oa eus tiegezh an Heraklided eus Sparta ; da lâret eo, evel ar pep brasañ eus an Dorianed a diegezh mat, e lavare e oa un diskennad da Herakles. Daoust da se, Lysandros a oa ur mothax: paour e oa e diegezh ha pa oa yaouank en doa bet ezhomm da c'houlenn arc'hant gant unan all da c'hallout kemer perzh en embregerezh Spartaiz da zont da vezañ ur soudard. Dont a reas a-benn koulskoude tamm-ha-tamm da c'hounit brud.\nEmgann Notion[kemmañ | kemmañ ar vammenn]\nAl lec'hioù pouezusañ e-pad buhez Lysandros\nLysandros a oa lakaet navarkos (amiral) evit Enezvor e 407 kent JK. E-pad ar prantad-se an hini eo c'hounezas mignoniezh ha harp Kyros ar yaouankañ, ur mab da Dareios II Persia ha da b-Parysatis.\nLysandros a glaskas neuze sevel ur morlu kreñv evit Sparta, en Efesos, hag a vefe gouest da dalañ ouzh hini Ateniz. Klemm a reas en un doare fin diwar-benn ar satrap Tissafernes, un enebour da Gyros, o tamall dezhañ bezañ bet prenet gant Alkibiades. Profañ a ra Kyros dezhañ neuze ur skoazell arc'hant bras-kenañ, anezhi war-dro 10 000 dareg, da lâret eo 200 000 drac'hma. A-drugarez dezhi e c'hall Lysandros kreskiñ gopr ar verdeidi, a dremen eus teir da beder obolenn. Evel se e c'hall Lysandros tuta pareadoù hep poan ha memes sachañ roeñverien e enebourien da labourat evitañ.\nAlkibiades a oa lakaet e penn morlu Aten gant galloudoù "unveliour" hag a guitaas e geoded da vont betek e flodad da Samos ha da glask en em gannañ gant listri Lysandros. Hennezh avat a nac'has bezañ sachet er-maez da Efesos d'en em gannañ gant listri Alkibiades. Koulskoude, e-keit ha ma oa aet Alkibiades kuit da gerc'hat pourvezioù, e oa lakaet listri Aten dindan renerezh Antioc'hos, e sturier, a dagas listri Sparta. Lysandros a zeuas neuze a-benn da gannañ listri Aten ha da argas anezhe (gant skoazell ar Bersed dindan Kyros) en emgann Notion e 406 kent JK. Trec'h Lysandros a roas da enebourien Alkibiades an digarez a glaskent da dennañ e renadur digantañ. Mont a reas Alkibiades kuit war vag betek an douaroù e oa perc'henn warne en norzh, e Kersonesos Trakia, ha ne zistroas morse da Aten.\nLysandros galvet en-dro da Sparta[kemmañ | kemmañ ar vammenn]\nKoulskoude e paouezas Lisandros da vezañ "navarkos" Sparta goude e drec'h hag, hervez lezenn Sparta, e oa kemeret e lec'h gant Kallikratidas. Ne c'hallas ket Kallikratidas kenderc'hel gant ar brezel war vor en un doare ken efedus rak Lysandros a restaolas holl an arc'hant laosk a oa en e gerzh da Gyros pa guitaas e bost.\nE 406 kent JK, Kallikratidas a vodas listri hag a lakaas da ouel betek Mithymna, en enez Lesbos, hag e lakas ar seziz warni. Gourdrouz a rae evel-se da stankañ an hent d'a listri a zegase gwinizh da Aten. Ateniz a gasas o amiral, Konon, da saveteiñ Mithymna. Pa oa taget gant Kallikratidas, Konon a gilas betek Mytilene, e-lec'h ma voe gronnet gant morlu Sparta.\nDa zieubiñ listri Konon e vodas Ateniz ur flodad nevez, ennañ listri nevez savet gant pareadoù hep skiant-prenet en o bourzh. Daoust d'ar flodad-se bezañ disteroc'h eget hini Spartaiz ec'h implijas Ateniz doareoù d'en em gannañ nevez ha divoas hag a roas an tu dezhe da c'hounit emgann an Arginousai, e-tal Lesbos, en un doare dic'hortoz. Torret e oa ar gronn laakte gant Spartaiz war g-Konon, kannet e oa flodad listri Sparta a-grenn ha Kallikratidas a voe lazhet e-pad an emgann.\nLysandros a zistro e penn ar morlu[kemmañ | kemmañ ar vammenn]\nGoude drouziwezh Sparta en emgann an Arginousai ha marv an "navarkos" Kallikratides, e c'houlennas kevredidi Sparta e vefe anvet Lysandros en e lec'h. Neoazh, lezenn Sparta a zifenne e vefe anvet un den en-dro evel "navarkos". Neuze e oa anvet Arakos e penn ar morlu met Lysandros na oa ken "epistoleus", e eiler, en un doare ofisiel a rene an traoù e gwirionez. Kyros a oa plijet gant an emglev-se hag a grogas en-dro da arc'hantañ flodad Sparta - Aotren a reas Lysandros zoken da ren e satrapiezh e-keit ha ma oa aet kuit.\nUr wezh distro e penn al listri e kasas Lysandros ar flodad etrezek an Hellespontos. Heuliet e oa eno gant flodad Ateniz. E 404 kent JK e vodas Ateniz o listri en Aigos Potamoi (tost da Gersonesos Trakia). Eno e oa distrujet al listri renet gant an amiral Konon gant Spartaiz dindan Lysandros en Emgann Aigos Potamoi. Konon a dec'has neuze da Giprenez.\nNerhzioù Lysandros a glipennas betek ar Bosforos hag a gemeras Bizantion ha C'halkedon. Argas a rejont an Ateniz a oa o chom en div stad-se. Kemer a rejont ivez enez Lesbos.\nDrouziwezh Aten[kemmañ | kemmañ ar vammenn]\nDa-heul o zrec'h en Aigos Potamoi e oa barrek Spartaiz da rediañ Aten da godianañ. Roue Sparta, Paosanias, a lakas seziz war Aten tra ma stanke listri Lysandros porzh Peiraieüs. Abalamour da se ne c'halle ket ken Ateniz lakaat degas gwinizh d'o c'heoded eus an Hellespontos hag e oant tost d'ar gernez. Theramenes a grogas neuze da vreutaat gant Lysandros diwar-benn ar peoc'h. Padout a reas an divizoù tri miz met a-benn ar fin e oa tizhet un emglev ha paouez a reas Brezelioù ar Peloponnesos e 404 kent JK.\nGoulenn a rae Spartaiz digant Ateniz distrujañ ar mogerioù hir a yae eus keoded Aten betek porzh Peiraieüs ha mogerioù ar porzh-se. Ret e oa da Ateniz dilezel o zrevadennoù ha reiñ da Sparta an holl vigi a chome war-bouez daouzek. Theramenes a viras koulskoude ouzh Aten a vezañ distrujet. Ar c'heodedoù gresian en tu all da Enezvor a oa sujet en-dro da impalaeriezh an Akemenided.\nLysandros e penn Aten[kemmañ | kemmañ ar vammenn]\nLysandros a lakas neuze ur gouarnamant diouzh e zorn en Aten dindan stumm okigarkiezh an Tregont tirant dindan renerezh Kritias, ha gant Theramenes e-touez an izili bennañ. Lakaat a reas an oligariezh un niver a geodediz d'ar marv hag e lamas digant an holl war-bouez nebeut o gwirioù politikel. Kalz eus kevredidi gozh Aten a oa renet ivez bremañ gant bagadoù dek den (dekarkiezh), harpet alies gant gwarnizonoù dindan renerezh ur c'homandant eus Sparta (harmost). Kregiñ a ra neuze prantad hegemoniezh Sparta.\nGoude dezhañ aloubiñ ha kemer Enez Samos e tistroas Lysandros da Sparta. Alkibiades, an Atenad en doa stourmet outañ, a glaskas repu e Frygia, e gwalarn Azia Vihanañ dindan gwarez Farnabazos, e satrap persat. Klask a reas gounit skoazell a-berzh ar Bersed evit Ateniz eno. Diviz a reas Spartaiz avat e ranke bezañ lazhet ha Lysandros a aozas e vuntr gant sikour Farnabazos.\nDa-heul e drec'hoù e oa deuet Lysandros a-benn da c'hounit madoù bras. Koulskoude, hervez hengoun Sparta, e felle dezhañ lezel e arc'hant d'an efored e Sparta. Goulenn a reas gant ar jeneral Gylippos kas e vadoù da Sparta. Gylippos avat ne c'hellas ket herzel ouzh an temptadur da binvidikaat hag e laeras ur lodenn vras eus ar pezh a oa bet fiziet ennañ. Pa oa dizoloet ez eas en harlu hag e oa kondaonet d'ar marv.\nStourm Ateniz ouzh an Oligarkiezh[kemmañ | kemmañ ar vammenn]\nAr jeneral Thrasyboulos, a oa bet harluet eus Aten gant an oligarkiezh, a renas stourm an demokrated a-enep ar gouarnamant nevez. E 403 kent JK ec'h aloubas Attika e penn ur bagad bihan a harluidi hag e faezhas en emgannoù disheñvel, da gentañ gwarnizon Sparta ha goude bagadoù an Oligarked en emgann Munikia. Lazhet e oa penn an tregon tirant, Kritias, e-pad an emgann.\nEn emgann Peiraieüs, an harluidi a oa o paouez diskar gouarnamant an tregon tirant hag o doa kemeret ar porzh a gannas ur bagad Spartaiz kaset en o enep. E-doug an emgann e voe tost Spartaiz da gannañ an harluidi, ha koll a reas an div kostezenn un niver bras a hoplited. Goude an emgann-se, Paosanias, Roue Sparta, a skoulmas un emglev etre an div gostezenn daoust da eneberezh Lysandros. Adsavet e oa ar gouarnamant demokratek en Aten. Aotreet e oa izili an oligarkiezh a oa bev c'hoazh da dec'hout betek Eleusis. Thrasyboulos a adsavas an ensavadurioù demokratel hag a zisklêrias un distaoliadeg evit an holl war-bouez un nebeud oligarked aheurtet.\nPerzh Lysandros en emsav Kyros a-enep Artaserses II, roue Persia[kemmañ | kemmañ ar vammenn]\nE 401 en doa c'hoazh Lysandros kalz a levezon e Sparta daoust d'e c'hwitadenn en Aten. Dont a reas a-benn da lakaat Spartaiz da choaz Agesilaus II evel roue Euripontidat nevez Sparta goude marv Agis II. Atizañ a reas anezhe ivez da harpañ Kyros yaouank en e emsavadeg a-enep e vreur koshañ, Artakserkses II Persia.\nKregiñ a reas Kyros e emsavadeg gant 20 000 den, en o zouez 10 000 goprsoudard gresian, Spartaiz en o mesk. Pa dizhas an Eufratez, e tisklêrias e save a-enep Artakserkses II. Aloubiñ a reas Babilonia met Artakserkses II, kenteliet d'ar mare diwezhañ gant Tissafernes, a zastumas un arme buan-ha-buan.\nKejañ a reas an div arme en emgann Kounaksa, e norzh Babilon ha mervel a reas Kyros en emgann. En em gavout a reas ar c'hoprsoudarded a oa o stourm evit Kyros en o unan. Ret e oa dezhe en em gannañ da zigeriñ un hent etrezek an norzh daoust d'ar Bersed, d'an Armenianed, ha d'ar Gurded enebet betek Trapezounta, war aod ar Mor Du dinan renerezh Ksenofon. Pa zistrojont da Vro-C'hres, ar pep brasañ eus soudarded Ksenofon a lakaas o anv en arme Sparta. Trec'h Ksenofon, dezrevellet en Anabasis, a roas kalon a-walc'h da Sparta da dreiñ ouzh ar Bersed ha da gregiñ un heuliad brezelioù en o enep en Asia Minor.\nBloavezhioù diwezhañ Lysandros[kemmañ | kemmañ ar vammenn]\nEn soñj e oa Lysandros da adsevel an oligarkiezh en doa lakaet e penn Aten e diwezh Brezelioù ar Peloponnesos, hag atizañ a reas Agesilaos II, roue Sparta, da gemer penn ar C'hresianed a-enep Pers e 396 kent JK. Galvet e oa bet Sparta gant Ioniaiz da harpañ anezhe a-enep ar roue Artakserkses II. Moarvat e oa e soñj da vezañ lakaet e penn an armeoù eus Sparta na gemerfent ket perzh en ergerzhadeg-se. Koulskoude ne blije ket da Agesilaos II galloud ha levezon Lysandros hag e-lec'h lezel anezhañ war e lerc'h e anvas anezhañ e penn arme Sparta en Hellespontos, pell diouzh Sparta hag eus kreiz Bro-C'hres.\nDistro e Sparta e 395 kent JK, Lysandros a vroudas Spartaiz da zisklêriañ ar brezel da Dhebai, ar pezh a loc'has brezel Korinthos. Diviz a reas Spartaiz kas un arme a-enep ar c'hevredad nevez etre Aten, Thebai, Korinthos hag Argos (sikouret gant impalaeriezh an Akemenided) hag urzh a rojont da Agesilaos II da zistreiñ e Bro-Chres. Agesilaos hag e arme a dreizhas an Hellespontos hag a dreuzas Trakia.\nE varv[kemmañ | kemmañ ar vammenn]\nLakaet e oa un emgav etre div arme, unan dindan Lysandros hag eben dindan Paosanias, da dagañ keoded Haliartus, e Boiotia. Erruout a reas Lysandros a-raok Paosanias ha broudañ a reas keoded Orc'homenos d'en em sevel a-enep kengevredad Boiotia. Kerzhet a reas neuze trema Haliartus gant e arme. Lazhet e oa e-doug emgann Haliartos, goude bezañ tostaet re gant e arme ouzh mogerioù ar geoded-se.\nGoude e varv e oa "dizoloet" gant Agesilaos II un irienn savet gant Lysandros da greskiñ e c'halloud o lakaat rouanez Sparta da vezañ dilennet e-touez an Herakleided ha dre chom hep lakaat roue Sparta dre ret e penn an arme. Dizemglev zo etre an istorourien da c'hoût hag-eñ e oa ijinet an irienn-se da zismantrañ brud ha levezon Lysandros goude e varv. Hervez Nigel Kennell e klot an irienn-se gant a pezh a ouzomp eus Lysandros.\nDisplann e chom personelezh Lysandros. Tamall a ra e vuhezskriver roman, Cornelius Nepos, outañ e "grizded hag e c'hanasded". Lysandros avat – hervez Ksenofon – a espernas poblañs keodedoù gresian kemeret evel e Lampsakos, marteze abalamour da c'hounit brud talvoudus un den truezus.\nAzeulerezh[kemmañ | kemmañ ar vammenn]\nHervez Douris Samos e oa Lysandros ar c'hentañ Gresian a voe savet aoterioù ha lidet aberzhioù en enor dezhañ gant kêrioù gresian ha Samosidi a vouezhias da adenvel Lysandreia o gouel da Hera.\n↑ 1,0 1,1 1,2 1,3 ha1,4 Ploutarc'hos, Buhezioù. "Buhez Lysandros". (University of Massachusetts/Wikisource)\n↑ 2,0 2,1 2,2 2,3 ha2,4 Ksenofon, Hellenika. (Wikisource/Gutenberg Project)\n↑ Ploutarc'hos, IV, 6\n↑ "Spartans, a new history", Nigel Kennell, 2010, p126\n↑ "Spartans, a new history", Nigel Kennell, 2010, p127\n↑ 6,0 ha6,1 Cornelius Nepos, Life of Eminent Greeks .\n↑ Spartans, a new history, Nigel Kennell, 2010, p134\n↑ The Hellenistic World, by Frank William Walbank, Pajenn 213, ISBN 0674387260\nAncient/classical history (Lysandros) – About.com\nLysandros hervez Ploutarc'hos – The Internet Classics Archive war MIT\nAdtapet diwar « https://br.wikipedia.org/w/index.php?title=Lysandros&oldid=1814052 »\nTud brezel ar Peloponnesos\nHenc'hresianed ar Vvet kantved a-raok J.-K.\nHenc'hresianed ar IVe kantved a-raok J.-K.\nKemmoù diwezhañ degaset d'ar bajenn-mañ d'an 9 Kzu 2018, da 22:23.


Pemped pennad — IV - Wikimammenn\nPemped pennad — IV\nR. Prud’homme, 1903 (p. 138-142)\n◄ Iliz-veur ar C’hinivelez : sizailh ; skubelen ; goad ru Kleuzen ar C’hinivelez. — Park ar Bastored. — Be Rachel Bec’h d’an dro-heol ! — Eur beden a zic’haou ’vit Bro-Chall ►\nPan erruomp, goude bean treuzed keur ar C’hresianed, ’barz ar Gleuzen zantel, ec’h omp dirag auter ar C’hinivelez. Dindan an daulen war lein e zo, raz d’an douar, eun daulen varbr a zo en he c’hreiz eun toullik rond a c’heller lakat ennan an dorn, E-kenver an toull-ze eo ganet ar Mabik Jezuz. Hag, evit delc’hel sonj a ze, e stagaz al Latined, bean ’zo meur a gantved, en dro d’an toull, eur stereden arc’hant, skrivet warni en lizerenno latin : « Hic de Virgine Maria Christus natus est », da laret eo : « Aman eo bet ganet ar C’hrist gant ar Werc’hez Vari. »\nAr C’hresianed a zeuaz a-benn, emichans, da lemel auter ar C’hinivelez digant al Latined. Ha petra o deuz i græt, nemet tennan hini ha hini, amzer hag amzer, an tacho a stage ar stereden : lemel anei a-grenn o devoa c’hoant d’ober.\nWar an tu kle e taulan ple, a-benn eur pennadik, ouz eun dra n’am oa ket gwelet en eur dont, ouz be Rachel. Henvel eo ouz eun tiik. Mar komzan dioutan eo ’balamour en em doug eno bemde Judevien ’vit gouelan, ’vit hirvoudi war o stad truezuz. « Deut eo hon Mesiaz, eme-int, deut eo hon Zalver, ha n’hon deuz ket ansavet anean ! » Hag e lennont Hirvoudou ar profet Jeremi, ’n eur hijal o fenn ha ’n eur stokan ’nean ouz ar voger. Na dalv ket ar boan d’imp, avad, mont breman da welet o ardo : en Jeruzalem o reont kement all ha kaeroc’h c’hoaz, bep gwener ha bep sadorn. Eno ’c’h efomp d’o c’hæ, ha beteg en o zouez.\nAdtapet diwar « https://br.wikisource.org/w/index.php?title=Pemped_pennad_—_IV&oldid=104623 »\nKemmoù diwezhañ degaset d'ar bajenn-mañ d'an 23 Gou 2017, da 15:03.


50 vloaz zo: Kammedoù kentañ war al Loar\nChronique de Yann Lukaz (ABP) publiée le 20/07/19 22:00\nNeil Armstrong, 20vet a viz gouere 1969 (photo NASA, domaine public)\nJames Buzz Aldrin, 20vet a viz gouere 1969, war al loar (photo NASA, domaine public)\nSkipailh Apollo XI: Armstrong, Collins, Aldrin. miz gouere 1969 (photo NASA, domaine public)\nMirdi Astronaut Hall of Fame (FLA)\nKammedoù kentañ war al Loar (ti-embann An Here 1996), embannadur a-orin (galleg): Casterman 1954\n50 vloaz zo rik e z’ae mab-den war al Loar. Evit ar wech-kentañ ! Ma vijec’h bet ganet, ho peus soñj, kredapl braz, eus al lec’h e vezec’h en eur-mañ! Dirak ar post-braz, pe dirak ar post-bihan d’an nebeutañ?\nLoarell rusiek Spoutnik e 1957, a-us da Vreizh\nMe m’eus soñj eus ar loarell gentañ – « Spoutnik » hec’h añv – gwelet war-eeun war volz zu-sac’h, a-us da Vreizh e miz Here 1957. Rak ne oa ket a c’houmoul a-us d’am fenn, en noz-mañ.\nApollo XI e 1969: dre un diviz politikel (Kennedy) hag ur skiantour alaman dispar (Von Braun)\nMes evit Apollo XI, n’am eus gwelet tra ebet ouzh ar skinwell, dre ma oan o veajiñ e kalon bro Alamagn ma oa deuet deusouti , e dibenn an eil brezel-bed, ar pennoù braz, an ijinourien barrekañ, treset ha savet gante fuzeennoù an avañtur-mañ (Werner von Braun hag e skipailh evit Amerika diouzh un tu, skipailh Korolev evit Rusia diouzh un tu all). Berrig-berr, tro-dro din, n’e oa skinwell ebet ! Pa soñjan, e chom keuz ganin betek henn…\nGweladenniñ kab Kennedy\nSetu perak, a c’helllit krediñ, on bet plijet braz kalz diwezatoc’h gwelout toud ar bitrakoù-se e kreizenn Kab Kennedy (Kennedy Space Center) – gwelet e-touez fotoioù ar pennad-mañ)-. Eno, selaou ouzh unan bennak – ha pa vefe un ijinour war e leve – kaozeal diwar-benn ar mare-mañ a zo un doare d’en em gavout tost-tre diouzh an darvoudoù istorel-se!\nDiwar ar pleustradeg hervez un astraer eus an NASA\nEvit gwir, tro m’eus bet ivez, un ugent vloaz bennak zo, da selaou ouzh un astraer deus an NASA, e bro-C’hall. En ur sal leun chouk e oa aketus-aketus an dud ouzh e selaou, ken ma oa ispisial-kaer an aergelc’h. Hemañ en deus lâret un dra ha n’am eus ket ankounac’het. Tri damm skiant-prennet zo evit pleustradeg un astraer. Da lâret eo, pleustriñ:\n. e-barzh ur poull-neuial\n. e-bourzh ur c’harr-nij ispisial e nij (G-zero, d.l.e kaout un teñva eus an dibounnerder e-pad ur prantadig bihan)\n. e-barzh ur mekanik digreizus («centrifugeuse», e galleg), ur seurt rod braz hag a dro buan a-walc’h\nSell’ta! Ret eo d’an den kenstagañ an tri damm-se a skiant-prennet. Ouzhpenn-se eo bezañ e-bourzh un egor-lestr (lec’h n’eus pounnerder ebet) pe d’an egor (prantadoù er-maez) ! Un dra ha na c’heller kenveriañ ouzh tra all ebet, un dra nevez mik eo !l\nKennedy d'ar 25vet a viz mae 1961 : « We choose to go to the Moon ».\nDistroomp da vare ar Prezidant «Kennedy » (un añv iwerzhonat, a zo tost outañ ar brezhoneg « Quenerc’hdu/ Kenerc’h Du », keta ?). «we choose to go to the Moon. / Choajet hon eus mont betek al Loar, n’eo ket dre ma’z eo aes mes rak ez eo diaes! »\nA-raok fin an dekvloaziad. A-raok en doa goulennet digant Werner von Braun pevare e vefe posubl tizhout Al Loar (ha distreiñ, anat deoc’h). Respontet e noa von Braun: 1968! Ne oak et Kennedy ur penn foll. Prederiet en doa, douetañs en deus bet, ha divizout ha goulenn digant an Amerikaned pediñ evit ar raktres-se….\nKroget eo bet gant ar program « Mercury» (un den), ar program «Gemini» (daou zen, fuseenn 30 m a uhelded, 154 ton he fouez) war-e-lerc’h, hag ar program «Apollo» (tri den, fuseenn 110 m hec'h uhelded, 3000 ton he fouez) war-e-lerc’h c’hoazh.\nN’eo ket bet hep skoilhoù, an hini gwashañ o vezañ maro tri astraer e tan- gwall Apollo1 (White, Grissom, Chaffee). Diouzh-tu ar rusianed ez eus bet ur c’hosmonaot marvet nemetken (e doare ofisiel): Komarov. A-benn ar fin tizhet eo bet ar pal e miz gouere 1969, just a-walc’h…\nFuzeennoù an NASA, evit gwir e mirdi Kap Kennedy!\nEn ur sell a-dost ouzh ur fuzeenn « Titan» hag he c’hlozenn « Gemini» on bet souezhet braz… Evel ur c’hraion-metal a c’hellfe tarzhañ en ul loc’hañ, daou zen skoaz-ouzh-skoaz en he beg eo! Munut-tre eo ar glozenn. Plas ebet evit lakaat an divskar da fiñval! Betek henn, a soñje din, e veze asur ha trankilik an teknik. A-daol trumm: cheñchet eo penn d’ar vazh! Pegen hardiz eo, pegen risklus, pegen diskoñfortus! Dre genoù ar gazetennourien, n’am boa ket komprenet, met dirak ar fuzeennoù-se e teu da vezañ sklaer pegen kalonek e veze – hep marc’hatañ – paotred an Egor.\nKendalc’homp. Ha gwelet ho peus an teir abadenn skinwell ( Arte - Thema) diwar an istor-se, skignet n’eus ket pell? Ur goulenn zo: petra eo soñj an sterdeidi (a dalv meur a sterdead, e brezhoneg) a-zivout ar bed, an dañvez, an Doue [evidon-me ez eus unan : -) ]\nAr Bibl: «Da gentañ e krouas Doue an neñv hag an douar » , skignet gant skipailh Apollo XI, adalek al Loar.\nSkignet en deus skipailh Apollo XI ur gemenadenn (ul lodennig eus levr brudet ar C’heneliezh ) evit an holl annezidi eus an Douar, adalek al Loar.\n.1 Da gentañ e krouas Doue an neñv hag an douar. 2. Hag an douar a oa gouez ha goullo, gant teñvalijenn war c’horre an islonk, med Spered doue a blave war-c’horre an doureier. 3. Hag e lavaras Doue: « Ra vezo goulou! » hag e voe gouloù. 4 Gwelet nen doa Doue e oa ar goulou un dra vat. Dispartiet en doa Doue ar goulou diouzh an deñvalijenn. 5 Hag e c’halvas Doue ar goulou : Deiz, hag en deñvalijenn a c’halvas : Noz. Hag e voe un abardaez hag e voe ur beure : un devezh.\n…/… [livadur ar c’hrouiñ, e-pad c’hwec’h devezh, gant aozer al levr]\n.1 Hag e voe echu an neñvoù, an douar, hag o holl strolladoù. 2 Echuet en devoa Doue, d’ar seizhvet deiz, al labour en devoa graet, hag e tiskuizhas en deiz-se, ar seizhvet eus an holl labour en devoa graet. 3 Hag e vennigas Doue an deiz-se, ar seizvet, hag e santelaas anezhañ, rak ennañ en devoa diskuizhet eus an holl oberoù en devoa krouet, en devoa bet, eñ Doue, da ober. 4 Setu orin an neñv hag an douar, pa voent krouet, d’ar mare ma reas an Aotroù Doue an douar hag an neñv.\n>>> Al linennoù en a-raok a teu deus : Ar Bibl , ti-embann An Tour Tan , troidigezh e brezhoneg gant +Per ar Gall ha +Job Lec’hvien, 1980\nSetu. Gwelet e vez e lâr ar Bibl, dre ur gomz leun a imachoù hag a furnez, liv ar varzhoniezh warni, un dra bennak don d’an holl, bugale pe tud deuet, ha pa vefent skiantourien, ijinourien, tud desket braz….\nN’eo ket toud. Aldrin hag a oa bet chomet ur prantad, e unan penn, e-bourzh al lestrig Eagle (Erer) en deus bet tro da gomuniañ (kaset e voe gantañ - eñ ur protestant - an traouigoù a veze ret evit-se).\n>>> Gwelet e-traoñ ar bajennad chomlec’h ar pennad (lec’hienn aleteia)\nN’eo ket echu. Ar skritell a chom war al loar war-lerc’h an sterdeidi a zo skrivet warni July 1969 A D. An div lizherenn-se a dalv « Anno Domini » (e latineg), hag a ziskouez mat e vez menneget an deiziadur kristen.. Goulennet ez eus bet digant Richard Nixon, prezidant ar Stadoù-Unanet.\nNeil Armstrong: « That's one small step for a man - One giant leap for Mankind »\nN’ am eus lâret grik ebet diwar Neil Armstrong, an hini keñtan oc’h ober ur c’hammed war al loar: «That's one small step for a man - One giant leap for Mankind / ur c’hammed bihan evit un den, ur c’hammed divent evit mab-den! »\nPetra eo e soñj dezhañ, goude an droiadenn-mañ? Gwelout a ra an douar evel un oaziz glas ha brav, ur burzhud e-kreiz an egor. Deomp-ni d’he mirout, hervezañ. N’eus planedenn all ebet! Un ekologour e bloavezhioù 60’s.\nEvitan,war e seblant, ne vo ergezhadg an egor nag aes na dibenn. Ar pep pouezusañ eo an Douar! Komprenet en deus an den kentañ war al loar – muioc’h eget tud all evel politikourien, pennoù-braz en embregerezhioù, kazetennerien, da skouer – ma’z’ eo rond hon flanedenn, ha dreist-holl n’eus planedenn all. An hini nemeti eo evidomp-ni!\nAr gentel-se zo c’hoazh dirazomp. Dazont ar bed, dazont an Douar zo etre daouarn mab-den, bremañ muioc’h eget bizkoazh! Ra vo gras Doue digemeret gant annezidi an Douar…evit ma ne vo ket an deñvalijenn oc’h ober e reuz warnomp…evit ma vevomp dindan sklaerder ar sklerijenn wir. E-pad pell c’hoazh.\nTintin (1954, brezhoneg 1996): « Evit ar wezh kentañ moarvat en Istor Mab-Den EZ EUS UN DEN O KERZHET WAR AL LOAR! »\nKen abred a 1954 e veze embannet (e galleg) gant Hergé - tresadennour brudet ma'z'eus! - un albom Tintin a-zivout al Loar. Lakaet eo bet e brezhoneg a-drugarez da (+) zDivi gKervella hag embannet a-drugarez da (+) vMartial Menard (ti-embann An Here) e 1996. Petra a lâre an haroz Tintin en ur lakaat e dreid war leurenn al Loar?:\n«Setu!...Graet ganin ur c'hammedoù bennak!... Evit ar wezh-kentañ moarvat en Istor Mab-Den EZ EUS UN DEN O KERZHET WAR AL LOAR!« pajennad 25, lizherennoù vraz gant Hergé.\nUn tamm evezh ouzh ar gêr: moarvat...Souezhus, pe fentus, n'eo ket 'ta? Evel ma chomfe un tamm douetañs, marteze? :-)\n. US specialised website:\n. kazetenn Herodote\n. roll ar « Moonwalkers»\n. Aldrin, den a Feiz\nV2 26vet a viz gouere 2019 (kaier a fotoioù, chenchamanchoù en destenn ivez)\nV2 bis 31 a viz Gouer 2019 (ul luc'hskeudenn ouzhpenn, linennoù diwar Tintin)\nLe président de la NASA en Bretagne par


Pajenn:Caer - Pevar Aviel.djvu/79 - Wikimammenn\nPajenn:Caer - Pevar Aviel.djvu/79\neuz an eil d’an trede pask\nJesus a bare eun den clanv e lenn Bethsaïda e\nJerusalem. Prezegen d’ar Jusevien.\n(S. Iann, V, 1-17).\nGoude kementse edo deiz gouel ar Jusevien, ha Jesus a bignas da Jerusalem. Beza ’ zo e Jerusalem eul lenn da voalc’hi an denved evit ar zacrifis, hanvet Bethsaïda, e iez an Hebreed, hag hen deus pemp porched. Er porchedou-ze ez oa gourvezet eun niver bras a dud clanv, dall, camm, seizet, a c’hortoze finv an dour. Rag eal an Aotrou a ziskenne beb ar mare el lenn, hag an dour a finve. Ar c’henta a ziskenne el lenn, goude lusk an dour, a baree n’eus fors gant pe glenved e veze dalc’het.\nHogen, bez’ ez oa eno eun den a zouge he glenved abaoue eiz vloaz ha tregont. Jesus he velas astennet, hag oc’h anaout e c’hortoze abaoue pell amzer, e lavaras d’ezhan : « C’hoant as peus da veza pare ? » An hini clanv a respontas d’ezhan : « N’em eus den da daoler ac’hanon el lenn pa vez fourgasset an dour ; epad ma ’z an, eun all a zisken em raog. » Jesus a lavaras d’ezhan : « Sao, samm da vele ha kerz. » Kerkent an den-ze a oue pareet, hag e sammas he vele, hag e kerze.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/79&oldid=168868 »\nKemmoù diwezhañ degaset d'ar bajenn-mañ d'an 16 C'hwe 2021, da 11:52.


Stumm eus an 11 Gen 2019 da 20:39\n13 okted lamet , 2 vloaz zo\nreplaced: c p → c p (13) using AWB\nStumm eus an 1 Her 2018 da 20:01 (kemmañ)\nStumm eus an 11 Gen 2019 da 20:39 (kemmañ) (dizober)\nD (replaced: c p → c p (13) using AWB)\nGanet eo bet d'an [[22 a viz Gwengolo]] []. Aet eo da Anaon d'ar [[17 a viz Gouere]] [].\nAr priñs Nguyễn Phúc Hồng Nhậm oa mab an impalaer [[Thiệu Trị]]. Kemer a reas an anv a Tự Đức pa gemeras plas e dad war an tron. Kregiñ a reas reuz e vro rak n'en doa ket Thiệu Trị doujet ouzh gwirioù e vab henañ Hồng Bảo, habaskoc'h, evit reiñ an tron da Dự Đức, heulier dibleg kelennadurezh [[Konfusius]], enebour d'an estrenien ha d'an nevezintioù. Abalamour da bolitikerezh gwaskus an impalaer kozh e oa kalz a dud drouklaouen gant renadur ar familh Nguyễn ha kavout a reas ar re-mañ ur rener reizh gant Hồng Bảo.\n====Politikerezh an impalaer====\n[[skeudenn:Grave tu duc.jpg|dehou|thumb|Bez Tự Đức]]\nGwashaet e vo an traoù gant emsavadegoù nevez e diabarzh ar vro. Ur boaz oa a-hed prantad ren ar rummad-impalaerien Nguyễn. kantadoù a emsavadegoù bihan a c'hoarvezas enep o renerezh. Ar gwaskerezh kriz met diefed enep ar visionerien gristen a voe ur vammenn vras a reuz. Muntr meur a eskob spagnol a roas abeg d'ar C'hallaoued ha d'ar Spagnoled da aloubiñ ar vro hag a zegasas kemeredigezh Saigon. E [] e roas Tự Đức urzh d'an holl gristenien vietnamat dilezel o relijion pe e vefent merket war o dremm gant ur sin a zisivoud hag e vefe lemmet diganto pep gwir. Lakaat a reas se an holl Europiz enep dezhañ hag e pellaas pep spi da gaout sikour evel reuzied ar bed diavaez.\nPa oa an armeoù gall o tostaat eus ar gêr-benn e krogas emsavadegoù. Aon en doe Tự Đức o welout e c'halloud diskaret. Gwelloc'h e voe dezhañ en em glevout gant ar C'hallaoued daoust d'an dilezadurioù mezhekaus a vefe d'ober evit gellout bezañ trec'h war an emsavadeg. Asantiñ a reas e teufe lodenn su Vietnam, [[Kochinchina]], da vezañ un drevadenn c'hall hag e vefe e vro dindan warez Frañs. Kounnar a savas ha meur a hini a nac'has an emglev hag a stourmas evit frankiz o bro o tamall da Dự Đức bezañ gwerzhet e vro.\nNe vevas ket evit gwelout efedoù gwashañ an trevadennerezh. gwelet e vez evel diwezhañ impalaer Vietnam peogwir e voe en hini diwezhañ o ren ar vro en un doare dizalc'h. Mervel a reas e 1883. N'en doa bet bugel ebet. Lezel a reas e dron d'e vab advabet [[Dục Đức]] a voe lamet e garg digantañ goude tri devezh gant kargidi eus al lez. Ur breur da Dự Đức, [[Hiệp Hòa]],a glaskas kendelc'her gant ar rummad-impalaerien. Impalaer e voe etre miz Gouere ha miz Du [], ar c'hwec'hvet impalaer Nguyễn.\nAdtapet diwar « https://br.wikipedia.org/wiki/Dibar:MobileDiff/1825709 »


Pajenn:Sales - Introduction d’ar Vuez devot.djvu/75 - Wikimammenn\nPajenn:Sales - Introduction d’ar Vuez devot.djvu/75\nvanden drist ha maleurus ; dre an affectionou mad pere hoc’h eus concevet, ha cousgoude ne douc’h quet choaz erruet gant ar Roue Jesus nac en em lequeat assambles gant e gompagnunez eürus ha santel a dud devot ; mæs ato ez ouc’h choumet e creis etre an eil hac eguile, me lavar etre Jesus ha Satan.\n4. Ar Verc’hes santel gant Sant Joseph, Sant Lois, Santes Monica hac un infinite a Sent all pere a so e compagnunez ar re o deveus bevet etouez ar bed a zeu d’ho convia ha d’ho courachi d’en em lacat eus o c’hostez.\n5. Ar Roue peini so bet crucifiet ho calv dre hoc’h hano propr : deut, o va mignon pe va mignones guer, deut, evit ma ho curunin.\n1. O bed fall, o trompler abominabl ! non, jamæs n’em guellot dindan hoc’h ansaign ; renoncet em eus evit mad d’ho plijadurezou ha d’ho vaniteou. O Roue a ourgouill, ô Roue a valeur, speret infernal, me hac’h abandon couls ha da oll bompou, me a tetest hac am eus cas ouz da oll œuvrou.\n2. Hac oc’h en em gonvertissa ouzoc’h-u, va Jesus douç ha mad, Roue a eürusdet hac a c’hloar, me ho car gant an oll nerz eus va Ene ; me hoc’h ador a greis va c’halon, me ho choas bremàn hac evit biquen evit va Roue, hac evit va Frinç unic, m’en em\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/75&oldid=118348 »\nKemmoù diwezhañ degaset d'ar bajenn-mañ d'an 7 Eos 2018, da 13:20.


Pireneoù - Wikipedia\nEstanh dels Gorgs en okitaneg, Lac d'Arlet e galleg, e Bearn.\nAr Pireneoù zo un aradennad-venezioù lec’hiet etre al Ledenez iberek hag ar peurrest eus kevandir Europa. En em astenn a reont eus ar Mor Kreizdouar, er reter, d’ar Meurvor Atlantel (pleg-mor Bizkaia), er c'hornôg. Ledet int war hanternoz Katalonia, Aragón, Euskal Herria (Bro-Vask) ha war kreisteiz Okitania. Emañ priñselezh Andorra a-bezh enno. Euskadi ha Katalonia, e pep hini eus an daou benn, zo a-c’haoliad war an aradennad. Mont a ra ar Pireneoù d'ober an harzoù, tamm pe damm, etre Frañs ha Spagn. Daou gorn-bro zo lec'hiet diouzh un tu eus an aradennad, ent-douaroniel, ha stag ouzh an tu all, ent-politikel : Traoñienn Aran, a red he dourioù war-zu an hanternoz, zo stag ouzh Spagn ha lodenn norshañ Cerdanya, a ya he dourioù war-zu ar c'hreisteiz, zo stag ouzh Frañs (departamant Pireneoù-ar-Reter), war-bouez enklozadur Llívia.\n430 km eo hed aradennad ar Pireneoù ha 100 km eo he ledander d'ar muiañ. Aneto eo ar menez uhelañ (3 404 m), lec'hiet e Spagn.\nCheñch a ra anv ar Pireneoù hervez ar yezhoù a gaozeer eno: Pirineus e katalaneg, Pyrénées e galleg, Pirineos e spagnoleg, Pirenèus en okitaneg, Perinés en aragoneg ha Pirinioak en euskareg.\nHervez mojennoù Henc'hres e voe krouet ar Pireneoù gant Herakles, evit douarañ ar briñsez Pirene.\nAr Pireneoù, diwar skeudennoù tapet gant loarelloù an NASA\nDremmvroioù[kemmañ | kemmañ ar vammenn]\nN'eus ket lennoù bras evel en Alpoù. Ral hag uhel eo an odeoù. Kalz froudoù zo avat, hag a ra alies lammoù-dour meurdezus. Alies e ra an traoñiennoù un hantergelc'h gant tornaodoù serzh, anvet sirkoù.\nLamm-dour Gavarnie (462 m) eo an hini uhelañ, e-kreiz ar Pireneoù e sirk Gavarnie (departamant Pireneoù-Uhel, Gwaskogn). E-barzh Park Broadel ar Pireneoù emañ.\nAdtapet diwar « https://br.wikipedia.org/w/index.php?title=Pireneoù&oldid=1907879 »\nKemmoù diwezhañ degaset d'ar bajenn-mañ d'an 30 Gou 2021, da 09:56.


Un tamm istor | Bretagne TransAmerica\nUr gêriadennig pevar mil annezad enni eo Gourin. E-lec’h m’en emgav ar Mor-Bihan, Aodoù-an-Arvor ha Penn-ar-Bed emañ. Anavezet mat eo dre ar bed a-bezh rak amañ ez eus e pep familh « un eontr eus Amerika » !\nE fin an naontekvet kantved e oa bet an divroañ bras kentañ eus Breizh da Amerika. Hervez kont e vije bet broudet an dud d’en ober a-drugarez da Nikolaz ar Braz hag a oa kemener. Ul lodenn all a Vretoned a oa aet kuit diwezhatoc’h, dre intrudu an Iliz, war-zu ar «far-west» Kanadian, e deroù an ugentvet kantved.\nGoude ar brezel bed kentañ e oa bet un eil lodenn vras a zivroidi. Kalz eus ar Vretoned hag a zo o chom bremañ er Stadoù-unanet zo genidik eus bro Gourin. Adalek 1928 e konted 3000 den eus Gourin, 400 anezho a oa bet gopret gant an embregerezh Michelin (bet krouet e 1901 e su New-York, e Miltown, hag a oa gwelloc’h ganti goprañ ar Vretoned da gentañ)\nEr bloavezhioù 1950 e oa deuet tutaerien eus bro Ganada da Vreizh da gendrec’hiñ Bretoned all, dreist-holl re C’hourin ha Roudoualleg, da guitaat ar vro.\nEn holl e oa bet 747 breton o kuitaat Gourin (da lavaret eo 13,4% eus ar boblañs) etre 1946 ha 1955 nemetken, an darn vrasañ anezho evit mont d’ar Stadoù-Unanet.\nSez teir stal, en o zouez « Cunard Line» ha « La compagnie Générale Transatlantique» a oa lec’hiet e Gourin evit aozañ ar monedoneoù war-zu ar Stadoù-unanet ha war-zu Kanada.\nAbalamour da betra lakaat delwenn ar frankiz e Gourin ?\nKêrbenn an divroañ eus Breizh da Amerika an hanternoz eo Gourin. Hiziv an deiz e vefe etre 6000 ha 7000 Breizhad eus Kreiz-Breizh o defe graet o annez er Stadoù-unanet.\nAn adskeudenn-mañ eus Delwenn ar frankiz, graet gant rouzin kemmesket a oa bet profet d’ar gevredigezh «Bretagne TransAmérica» e 1986 gant Air France evit trugarekaat an divroidi niverus o doa aozet o beaj gant burevioù AirFrance, staliet e Roudoualleg betek 1985.\nPerak un delwenn nevez ?\nAn delwenn nevez, 2,90m anezhi, graet en arem kizellet ha merglennet diouzh an hengoun a vo un adskeudenn eus ar skouerenn savet gant ar c’hizeller Frédéric Auguste Bartholdi, lakaet war-wel e Liorzhoù al Luksembourg. Diazezet e vo war ur moull graet gant elastomer gant Bodadeg ar Mirdi Broadel (Réunion des Musées Nationaux : R.M.N)\nSavet e vo an oberenn dindan goursell an R.M.N ivez.


Vandalerezh - Wikipedia\nUr skouer a vandalerezh, unan eus Boudaoù Bamiyan bet distrujet gant an Dalibaned en Afghanistan\nGant ar ger vandalerezh e venner deskrivañ ar freuz, pe an holl zistrujoù, pe oberoù gwasterezh diabeg, a vez kaset da benn war madoù foran pe prevez. Peurliesañ ez eo ar savadurioù pe ar madoù diloc'h a vez skoet gant ar vandalerezh, lec'hiennoù naturel, dielloù pe oberennoù arz, ha kement tra a ra identelezh ur sevenadur, e c'hlad peurgetket. Er yezh pemdez avat e vez implijet evit seurtoù gwasterezh all.\nE damm hent en istor en deus graet ar ger-mañ abalamour d'an implij zo bet graet anezhañ gant an istorourien gristen dieubet gant Bizantion pa voe sujet ha lakaet da sklaved ar Vandaled trec'het ganto goude diskar rouantelezh "barbar" Kartada e 536; heskinet e oa bet tud an iliz roman gant ar Vandaled a oa Arianed anezho.\nDre vras e vez graet vandalerezh eus un taol gaou bet graet evit ar blijadur da noazout ouzh an nesañ. Implijet e vez an termen, da skouer, evit ober anv eus kemmoù n'int ket bet aotreet pe en enep da c'hoantoù an dud dre vras.\nWar ar Genrouedad[kemmañ | kemmañ ar vammenn]\nGant diorroidigezh ar Genrouedad ez eus bet kemmet alies, hep aotre, pajennoù Web. En degouezh-mañ e vez graet gant vandalerezh evit ober anv eus emzalc'h un den a fell dezhañ noazout a-ratozh-kaer ouzh ul lec'hienn. Alies e vez graet en ur gas da benn tagadennoù bras.\nWikipedia[kemmañ | kemmañ ar vammenn]\nWar Wikipedia n'eus ket kalz a vandalerezh peogwir e c'hall bezañ gwelet aes ha dizarbennet fonnus.\nPadal e vez kalzig a dabutoù, pa sav dizemglev etre an dud diwar-benn danvez pennad pe bennad.\nLenn ivez Petra ober pa vez un taol vandalerezh war Wikipedia?\nEvit doare eo bet implijet ar ger-mañ evit ar wech kentañ e-pad an dispac'h gall d'an 10 a viz Genver 1794 gant Henri Grégoire, eskob bonreizhel Bleaz, en e zanevell bet kaset d'ar Gonvañsion ma implije ar ger-se evit ober anv eus emzalc'hioù lu ar Republik.\nA-hed an istor eo bet implijet an distruj monumantoù bet savet gant ar renadoù kent da arouez ar cheñchamant galloud.\nE-touez an degouezhioù vandalerezh nevez a-walc'h emañ an distruj monumantoù en Unaniezh Soviedel goude diskar ar renad ha distruj an delwennoù boudaat en Afghanistan gant an Dalibaned. Bez' emañ ivez an distruj monumantoù muzulman en ez-Yougoslavia asambles gant an dismatroù otoman o deus merket buhez ar rannved-se etre 1299 ha 1699.\nAdtapet diwar « https://br.wikipedia.org/w/index.php?title=Vandalerezh&oldid=1736883 »\nKemmoù diwezhañ degaset d'ar bajenn-mañ d'an 27 Gen 2017, da 07:58.


Tanijenn-yalc’h – Stefan Carpentier\nPetra eo un danijenn-yalc’h? Termenet e vefe evel-henn en ur geriadur emichañs: gor, koeñv poanius en ur yalc’h levrus. N’oc’h ket avañsetoc’h? Ma, diwar danijenn e teu dourenn dindan ar penn-glin hag en-dro dezhañ ken e koeñv al lodenn-se eus ar c’horf. Diaes e teu plegañ ar c’har da vezañ. Netra d’ober estreget chom hep fiñval re ha pakañ louzoù evit distanañ.\nPenaos e tap an nen seurt tra lous? Pa vez war e bennoù-glin e-pad re bell, pe eveldon, pa ra re gant e genvell. Alies e c’hoarvez gant ar rederien.\nAr sizhun dremen em boa graet un tammig re a embregerezh-korf ‘m eus aon ha gloazet eo bet ma glin kleiz ganin. Mantrus eo met chom a ra lodenn uhelañ ar c’horf ha ne oan ket chomet seizhdaletoc’h dec’h evit ober un abadenn a-zoare, roet ken hegarat gant Pierre eus al load www.litobox.com\nSiwazh din, n’eo ket kreñv a-walc’h ma c’hein evit c’hoazh d’ober sachadennoù-krec’h reizh. Ranket em eus ober roeñvadennoù a-eilpenn (pe inverted row ma fell deoc’h), evel-henn:\nMa, pell emaomp eus an danijenn-yalc’h… Un abadenn a-feson eo bet bepred. Poan am eus c’hoazh em c’higennoù, dreist-holl re ma c’hof. 🙂\nAuteur StefanPublié le 23 décembre 2016 5 avril 2017 Format En passantCatégories Brezhoneg, Sport\nPrécédent Article précédent : Erru eo kozh 2016!\nSuivant Article suivant : Pleustriñ


Pajenn:Imitation ar Verc’hes Vari.djvu/34 - Wikimammenn\nPajenn:Imitation ar Verc’hes Vari.djvu/34\nConfessour. Ha n’o poa c’hu ancounac’hêt netra er gonfession divêsa ? Ha n’o poa chu nac’het netra ? Petra eo a biq ho coustianç var guement-se ?\nCommancit dre amsao ho pec’hejou nac’het. Livirit goustad gourc’hemennou Doue. En em arretit un nebeut var bep-unan. Doue a barlant ouzomp, er gourc’hemennou-se evel un tad oc’h e grouadur, evel eur mæstr oc’h e servicher. Un Doue ebqen a adori… C’hui va mab, va merc’h : ha roet oc’h eus-hu ho calon da Zoue dioc’h-tu evel ma tiunac’h en nos pe dioc’h ar mintin ? Pet guech oc’h manqet d’an dever-se ?\nLennit, pe laqit lenn deoc’h, arauc ma teuot da goves, eul levr bian, hanvet Mellezour ar galon. Ne qet necesser lenn tout al levr-se : pep hini a dle lenn ennan ar pez a sell oc’h an deveriou eus e stad, e spicial, dre exempl, ar re n’int qet demeset, n’int qet tad na mam, n’o deus qet a esom da lenn ar pez a sell oc’h ar seurt tud-se.\nOc’h examin êchuet, arauc mont da goves, livirit eur bater benac, a greis ho calon, evit goulen oc’h Doue, en hano Jesus, ar gontrition dreist-natural, souveren, universel eus ho pec’hejou.\n↑ Al levr-ma hac a pep seurt levriou-all a zevotion, a gaver e ty Guilmer, Imprimer ha Librer, e Montroules.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/34&oldid=110881 »\nKemmoù diwezhañ degaset d'ar bajenn-mañ d'an 20 Kzu 2017, da 10:18.


Documents liés : [214 document(s)]\n[Photo] Ivona Marzhin [= Ivona Martin], en he zi, miz Ebrel 1990. Gant merc'hed eus Tamm Kreiz : Soaz Jolivet hag Aline Ar Fur. / [Disanv] (Photographié.e par). - - KDSK_SAE_Lodad02B0532_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A108_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A109_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A110_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A111_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A112_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A107_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A106_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A105_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A104_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A103_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A113_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A114_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A115_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A116_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A117_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A118_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A119_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A120_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A121_P.jpg\n[Photo] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Photographié.e par). - - KDSK_EMGANN_CB_A122_P.jpg\n[Photo] Manifestadeg, d'an 11 a viz Gouere 1996, e Brest, a-enep d'an enframmadurioù ekonomikel (steuñv Millon) a rakwele difredañ kalz a dud o labourat en arsanailh hag en embregerezhioù eilkevratour. / BLOÑS Loeiz (Photographié.e par). - - KDSK_EMGANN_CB_B0772_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02A1121_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02A1122_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02A1128_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02A1129_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02A1130_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1181_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1182_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1183_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1185_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1187_P.jpg\n[Photo] Ur c'hant bennak a dud a oa deuet da Vrest d'ar Sadorn 31 a viz Here 1998 da selaou un nebeud prezegennoù diwar-benn buhez hag oberenn Roparz Hemon marvet e 1978. / [Disanv] (Photographié.e par). - - KDSK_SAE_Lodad02B1188_P.jpg\n[Photo] War zigarez 10vet [dekvet] deiz-ha-bloaz Diwan eo bet dalc'het gouel Euroskol. Kendivizoù zo bet aozet evit mont pelloc'h gant ar preder hag an eskemmoù gant skolioù broioù Europa hag a zo deuet a-benn da ziazezañ sistemoù pedagogel oc'h implij yezh ar vro da ziazez ha n'eo ket yezh ar Stad. Temoù dibabet evit kendivizoù Euroskol : Divyezhegezh ha Deskadurezh, Divyezhegezh ha Kevredigezh, Divyezhegezh ha Ekonomiezh, e Brest-Penfeld, d'an 8, 9, 10 a viz Ebrel 1988. / [Disanv] (Photographié.e par). - - KDSK_SAE_Lodad02B1453_P.jpg\n[Photo] War zigarez 10vet [dekvet] deiz-ha-bloaz Diwan eo bet dalc'het gouel Euroskol. Kendivizoù zo bet aozet evit mont pelloc'h gant ar preder hag an eskemmoù gant skolioù broioù Europa hag a zo deuet a-benn da ziazezañ sistemoù pedagogel oc'h implij yezh ar vro da ziazez ha n'eo ket yezh ar Stad. Temoù dibabet evit kendivizoù Euroskol : Divyezhegezh ha Deskadurezh, Divyezhegezh ha Kevredigezh, Divyezhegezh ha Ekonomiezh, e Brest-Penfeld, d'an 8, 9, 10 a viz Ebrel 1988. / [Disanv] (Photographié.e par). - - KDSK_SAE_Lodad02B1455_P.jpg


LOULL, YANNIG, KROGENNEG\nKROGENNEG o saludiñ\nMe ho salud gant doujañs, aotroù barner.\nLOULL rust e vouezh\nPerak e teuit amañ ? Ne varner ket hiriv, c’hwi a oar, ha labourat start a ran gant va grefier, peogwir hon eus un nebeudig amzer ganeomp. Petra ’fell deoc’h ? Yannig a gren atav.\nMe a c’houlenn pardon diganeoc’h, aotroù barner ; kaset ’on bet abaoe dec’h hepken, er vro-mañ, met un dra vras am eus da lavaret deoc’h. Yannig, deuet da vezañ foll gant ar spont, a gouezh dindan an daol.\nHa, va Doue, va Doue ! va grefier paour kouezhet dindan an daol. Roit un tammig skoaz din, mar plij, evit e sevel diwar an douar.\nLoull ha Krogenneg a laka a-nevez Yannig war e gador. Yannig a gren atav.\nVa grefier a zo klañv-bras, pell zo. Ne c’hellin ket mirout, pelloc’h amzer, e garg dezhañ, siwazh !\nKROGENNEG gant truez\nPaourkaezh aotroù. Petra en deus ?\nDroug Sant Yann a zo gantañ.\nPaourkaezh aotroù !\nHa petra eo ar pezh hoc’h eus da lavaret din ?\nDeuet ’on dirazoc’h, aotroù barner, a-berzh an aotroù Bolod, medisin chatal. Hennezh a zo bet laeret e sac’h, m’edo e-barzh e vinviajoù, e zilhad hag e lein. Laeret eo bet ar sac’h e porzh ostaliri ar Marc’h Gwenn. Yannig c’hoant kousket gantañ, a zigor frank e c’henoù hag a laosk ur vlejadenn vihan.\nFeiz va Doue, me ’anavez al laeron, her c’hrediñ a ran a-walc’h ; n’eus nemet ur pennadig, va grefier ha me, hon eus gweket o tremen, er-maez, daou ribler eus ar re gaerañ, gwisket gant tammoù kozh dilhad fall. Unan anezho a oa ur sac’h tev war e gein. Ho taou labous eo, a gav din. Ar re-se n’int ket pell, a dra sur. O redek war o lerc’h diouzhtu, va mignon, gant ar ru vras, du-hont, kregiñ a reot enno ; met hastit afo ! hastit buan.\nYa, aotroù barner. Denez a zeu e-barzh.


Buhez ar Sent/1912/Mauris - Wikimammenn\nBuhez ar Sent/1912/Mauris\n◄ Fransez Asiz Mauris Bruno ►\nEr pevare hag er bempvet kantved goude donedigez Jezuz-Krist, ne oa nemet koad ha streujaj o c’holo hon bro, ha loened goue a vanden o redek dreze ; an dud a souze rak al labour. A drugare Doue, an Iliz a deuas da greski. He menec’h, darn aneze bugale rouane, a ziskaras ar c’hoajou hag a zigoras parkeier, a zizec’has ar c’hreuneugeier hag a zavas foenneier ; a lakas ar bleuniou hag ar frouez da sederât hon mêziou.\nLavaret e c’haller, gant gwirione, an hanter eus douar Breiz a zo bet troet gant alar ar venec’h. I eo a reas d’hon tud koz karet al labour hag a zeskas d’eze al labour-douar ; i eo a lakas etre o daouarn alc’houe evurusted ar bed-man hag alc’houe eürusted ar bed-all.\nHep-e, n’hon dije bet na leve, na frankiz, na bro ; anaoudegez vat a dleomp d’eze evit kement hon deus. « Hon tadou, eme hon c’henvroad brudet Chateaubriand, a oa tud ken goue, ma renkas an Iliz deski d’eze pep tra, betek, zoken, an doare da bourchas o magadurez. »\nAdtapet diwar « https://br.wikisource.org/w/index.php?title=Buhez_ar_Sent/1912/Mauris&oldid=38306 »\nKemmoù diwezhañ degaset d'ar bajenn-mañ d'an 7 Gou 2012, da 08:32.


Darn vrasañ roadennoù d'ar c'hevredigezhioù a zo graet dervezhioù diwezhañ ar bloaz\nMercredi 26 décembre 2018 à 14:56 -\nBroudañ a ra ar c'hevredigezhioù da reiñ arc'hant a-raok fin ar bloaz. Resevet e vez ganeoc'h, moarvat, kalzig mailoù er mare-mañ o embann eo mat reiñ ur skodenn a-raok an 31 a viz Kerzu evit gellet lemel an div drederenn deus ar sammadoù-se deus ho zailhoù.\nAides, an Telethon, Amnesty International, kalzig a vailoù a vez kaset ganto er mare-mañ deus ar bloaz. Pep a gevredigezh a glask dastum arc'hant o tisplegañ d'an dud e c'hellint goude lemel an div drederenn deus ar sammad roet deus o tailhoù. Setu pezh n'eus graet ivez Pierig an Danteg e anv komite skoazell an dud dibaper e Bro Dreger. "E fin ar bloaz e vez goulennet arc'hant ha resevet e vez gwenneien e mod-se," emezañ. "Ezhomm ez eus deus an arc'hant-se evit sikour an dud da gaout paperioù. Lod n'o deus netra ha n'o deus ket an droad da labourat."\nUr prantad a-bouez bras evit ar c'hevredigezhioù\n"Er gevredigezhioù lec'h m'eus labouret betek-hen, e miz Kerzu, _hanterkant dregant deus an arc'hant dastumet dre internet war ar bloaz zo tapet e miz Kerzu_" eme Xavier Grimault, kuzulier e "fundraising" evit ar c'hevredigezhioù. Anat evitañ eo a-bouez neuze kas mailoù er prantad-se mañ. "Ar pezh 'zo souzhuesoc'h c'hoazh eo, an hanter deus ar sammad-se zo dastumet an dervezhioù diwezhañ deus ar bloaz". Da lavaret eo ur c'hard deus ar roadennoù 'zo graet "d'an 29, 30, 31 a viz Kerzu".\n"Spered Nedeleg a zo ha lakaat a ra an dud da reiñ arc'hant"\nHervez Xavier Grimault, bez ez eus eveljust arguzenn an tailhoù met, goude prennadennoù Nedeleg e wel an dud pegement e chom dezho ha setu perak "e vez roet kalzig a arc'hant d'ar c'hevredigezhioù". "Spered Nedeleg a zo ha lakaat a ra an dud da reiñ arc'hant." Hogen, n'eo ket "frouezus" kas mailoù pe pellgomz d'an dud e fin ar bloaz ma ne vez ket aozet darvoudoù ha skoulmet darempredoù gant an dud e-pad ar bloaz.\nLabelioù evit gouzout da biv reiñ\nHag evidoc'h bezañ sur ivez e vo implijet mat o arc'hant, bez ez eus daou label, "Ideas" ha "komite karta ar roadennoù e fiziañs".\nDisplegadennoù Xavier Grimault diwar-benn an daou label\nSociétéDiviz ar yaou | Daoust-ha re a ziez-hañv ez eus e Breizh ?\nSociétéMankout a ra arc'hant gant Bagad Boulvriag evit seniñ er c'hentañ rummad\nCulture - LoisirsEN BRETON | Plijadur a zo e festoù-noz Gouelioù Meur Kerne !


Ar vazh test : barzhoniezh, gwriziennet don e douar Vreizh\nPublié le 29/05/21 21:34 -- mis à jour le 29/05/21 21:34\ntestenn ar vazh test : fromus ha brav !\nGoude Yann-Fañch Kemener ar bloaz paseet, Nolwenn Korbell, Lleuwen Steffan, ... setu tro Gwenola Coïc ha Thomas Laken da skrivañ barzhoneg ar Redadeg\nTud bro Dreger, tud a oar mont er ribinoù, e hentoù don ar vro. Redek a rint beket fin an deiz, betek fin o buhez, un destenn a denn eus Anjela Duval, Jakez Riou pe c'hoazh hini Yann-Fañch ar bloaz paseet. Met diwallit mat ! Tud a vremañ int an daou, ha kavout a reont gwelloc'h blaz ar gliz eget QR code ar bed niverel...\nKEMENNADENN REDADEG 2021\nUr wech lañset - ar Redadeg -\nn’haller ket souzañ a-dreñv.\ngwinojennoù, heñchoù-treuz, ha heñchoù-bras roaial,\ngwech ha gwech all...\nKen uhel hag ar gwez 'faota dimp mont.\nHa pa vefemp hejet-dihejet gant ar 7 avel, 'vimp ket diskaret.\nKresket g(1/2)wrizioù d’hon zreid da zerc’hen plom war un douar ferm\nLec'h ma vez kavet ur pallenn tomm da dommañ hon hunvreoù\nMont da glask dour hon c'hest difin, evel loened disec’het.\nEn em stagañ evel drez gouez a-benn leuskel plas gant al lapoused d'ober o neizh\n'barzh ul lec'h klet.\nAmañ ‘giz-mañ ‘mañ ma hent : sachañ a ran war alan ma sorc’henn.\nSaouzanet gant louzaouenn-ar-voem\nec’h an dre mil hent ar vro ‘benn esa kompren\nriboustadennoù ‘glevan ba'r vrumenn.Hunvreoù teñval em fenn a-wechoù\nHunvreoù leun a seblantoù\nHunvreoù glas o tañsal diwar muzik ar plent\nluskellet gant ar c'houajoù avel...\n(an destenn a-bezh war lec'hienn ar Redadeg)


Didier Ratsiraka (e kreiz)\nDidier Ratsiraka (ganet d'ar 4 a viz Du 1936) zo ur soudard hag ur politikour eus Madagaskar, bet prezidant ar vro.\nGoude bezañ bet ministr an aferioù estren e gouarnamant Gabriel Ramanantsoa e voe lakaet e penn ar Stad d'ar 15 a viz Even 1975. Lesanvet e oa an Amiral ruz ha lakaat a reas ul luskad sokialour e plas. Diwar ur referendom aozet e miz Kerzu 1975 e voe diazezet an eil republik en enez hag anvet Ratsiraka da brezidant evit 7 vloaz. Addilennet e voe e 1982 hag e 1989 daoust d'an eneberezh ouzh e bolitikerezh kreskiñ. E miz Eost 1991 e voe lazhet manifesterien gant gwarded ar prezidant diwar e urzhioù hag e miz Here 1991 e voe rediet Ratsiraka da sinañ ur c'henemglev ma embanne krouidigezh ur gouarnamant da c'hortoz, hag eñ prezidant gant nemeur a c'halloud. Koll e voe en dilennadeg aozet ar bloaz war-lerc'h ha leuskel e blas da Albert Zafy d'ar 27 a viz Meurzh 1993.\nMont a reas en harlu da vro C'hall ha distreiñ da Vadagaskar e 1996 evit kemer perzh en dilennadeg prezidantel. Gounit a reas ha mont da brezidant en-dro e miz C'hwevrer 1997. Lakaat a reas e anv adarre e dilennadeg miz Kerzu 2001 m'en em gavas en eil plas goude Marc Ravalomanana er c'hentañ tro. Ne voe ket aozet eil tro an dilennadeg dre ma embannas Ravalomanana e oa bet ouzhpenn 50% eus ar mouezhioù gantañ hag e ranke dre-se bezañ lakaet da brezidant. Stourmoù a voe etre partizanted an daou du betek ma tec'has Ratsiraka kuit da vro-C'hall e miz Gouere 2002.\nE miz Du 2011 e c'hellas distreiñ da Vadagaskar.\nAdtapet diwar « https://br.wikipedia.org/w/index.php?title=Didier_Ratsiraka&oldid=1499089 »\nKemmoù diwezhañ degaset d'ar bajenn-mañ d'an 6 Ebr 2013, da 00:41.


Accueil / Lec'h / Etrebroadel / Berzh a ra ar boestoù evit ar babigoù e Bro-Skos\nMaxime TOUZE 2 January 2020\nGouarnamant Bro-Skos, renet gant an SNP, a embann kas ur politikerezh araokaour evit brasañ mad an dud er vro. Gouzout a reont ez eus kalzik paourentez en o bro, setu perak e vez kaset ur politikerezh sokial kreñv evit klask digreskiñ an dizingalderioù. Divizet e oa bet da skouer kas ur voestad d’an holl gerent nevez gant ar peadra e-barzh evit ober war-dro o babig nevez-c’hanet evit ar c’hwec’h miz kentañ. Lañset e oa bet ar stignad e 2017, an eil bloavezh leun e oa e 2019. Ha berzh a ra, pa oa 85 % eus ar gerent a c’houlenne ar voestad e penn-kentañ ar stignad.\nKinniget e vez d’an holl dadoù ha mammoù, evit mann, n’eo ket ur redi kemer ar voestad ma ne fell ket dezho. Met memestra ez eus 96 % eus ar gerent nevez e Bro-Skos o deus choazet kemer ar Baby Box. Hag hervez ar gouarnamant ez eus 100 % a dud laouen gant ar voestad-se. En holl ez eus bet kaset 45 558 boestad e 2019. Petra a gaver e-barzh ? Ur pallenn, dilhad, lienoù-revr hag ur gwrezverker skouarn e-touez traoù all c’hoazh. Hag un draig ouzhpenn : ar voest a c’hall dont da vezañ ur seurt kabell gant ur vatarasenn. Kalzik a familhoù paour n’o dez ket arc’hant a-walc’h evit prenañ ar peadra evit o babig. Choaz ar gouarnamant eo reiñ d’an holl vabigoù ar memes chañs o kregiñ en o buhez.\nDibaoe penn-kentañ ar stignad ez eus bet kaset 115 000 boestad. Laouen eo ar gouarnamant gant an dasparzh. Stoket e vez ar boestadoù e Leith, e-kichen Dinedin, ha kaset e vezont e pep lec’h e Bro-Skos. An darn vrasañ e bro Glasc’ho gant 11 258 boestad e 2019, ar pezh n’eo ket souezhus peogwir ez eo al lodenn bobletañ eus ar vro. 174 boestad zo bet kaset d’an Inizi Gall. Betek Inizi Shetland ivez ha buan a-walc’h hervez ar gouarnamant c’hoazh. Kendalc’het e vo gant ar stignad-mañ he deus embannet Maree Todd, ministrez ar vugale.\nShare the post "Berzh a ra ar boestoù evit ar babigoù e Bro-Skos"


Carl Gustaf Emil Mannerheim (1942)\nAr baron Carl Gustaf Emil Mannerheim (distaget [kɑːɭ ˈɡɵsˈtav ˈeːmɪl ˈmanːɛrˈhɛɪm] e svedeg) (Askainen, Finland, 1867 - Lausanne, Suis, 1951) a oa un ofiser hag ur politiker finlandat, a voe marichal en arme e vro ha c'hwec'hvet prezidant Republik Finland (1944-1946).\nGanet e voe en ur familh svedegerien eus an noblañs hag a oa oa deuet o hendadoù eus Alamagn. Mab-bihan e oa da Carl Gustaf Mannerheim, un amprevanoniour ; kar e oa ivez da Adolf Erik Nordenskjöld, un douarour a ergerzhas aodoù Siberia. Anavezet e voe Carl Gustaf Emil gant an anv-bihan Gustaf hepken hag evel-se e sine. Ar svedeg e oa e yezh-vamm ha gouzout a rae ivez rusianeg, galleg, alamaneg, saozneg ha poloneg N’eo nemet pa oa 50 vloaz e teskas komz finneg mat..\nStag e oa Dugelezh-veur Finland ouzh Impalaeriezh Rusia pa voe ganet Mannerheim. Goude e studioù e Helsinki hag e Sant Petersbourg ez eas d’an arme. En ur rejimant gwarded war varc’h e voe anvet, e servij an dzarez, Maria Feodorovna. Neuze e timezas gant ur Rusianez, Anastasia Arapova, ha div verc’h o devoe, kent ma voe torret an dimeziñ. E 1906 e voe karget gant an tsar da ambroug an ergerzher gall Paul Pelliot a-dreuz Kreiz Azia. E-pad ar Brezel-bed Kentañ e voe o’n em gannañ war meur a dalbenn, a-enep Aostria ; sevel a reas tamm-ha-tamm betek tapout ar renk a letanant-jeneral ha meur a vedalenn a voe roet dezhañ.\nGoude an Dispac'h rusian, e 1917, ne chomas ket en arme ha distreiñ a reas da Finland, hag a oa o paouez embann he dizalc’hiezh. Neuze e tirollas ar brezel-diabarzh e Finland etre ar "Re Ruz", a-du gant Bolcheviked Rusia, hag ar "Re Wenn" a-du gant disklêriadur dizalc’hiezh Sened Finland. Anvet e voe Mannerheim e penn arme ar Re Wenn. Goude trec’h ar Re Wenn, e miz Mae 1918, e kuitaas Mannerheim penn an arme ha kuitaat a reas ar vro zoken. Marc’hata a reas gant dileuridi eus gouarnamantoù Breizh-Veur ha Bro-C’hall evit ma vefe anavezet dizalc’hiezh Finland. Ha pa’z eas da Finland en-dro e voe lakaet da rejant da c’hortoz, e penn ar vro. E 1919 e voe degemeret ur vonreizh republikan gant Finland ha mont a reas war ar renk evit bezañ dilennet da brezidant. Koll a reas avat a-enep Kaarlo Juho Ståhlberg a voe anvet da brezidant kentañ Republik Finland.\nEtre an daou vrezel-bed e chomas pell Mannerheim diouzh ar politikerezh. Er bloavezhioù 1930 avat e voe anvet e penn Kuzul Difenn Finland gant ar prezidant Pehr Evind Svinhufvud ha prometet e voe dezhañ e vefe lakaet e penn an arme ma vefe brezel. Sed a c’hoarvezas e dibenn 1939 pa voe taget Finland, evel ar broioù balt, gant an Unvaniezh Soviedel. Da 72 vloaz e kemeras Mannerheim penn an arme. E-pad an daou vrezel etre Finland hag an Unvaniezh Soviedel, Brezel ar Goañv, eus miz Du 1939 da viz Meurzh 1940, hag ar Brezel kendalc'het, etre miz Mezheven 1941 ha miz Gwengolo 1944, e voe renet an arme finlandat gant Mannerheim, gant berzh. Derc’hel penn a reas arme Finland ouzh un enebour kalz brasoc’h : douaroù Karelia a voe kollet e goañvezh 1939-1940 met adc’hounezet e voent en hañvezh 1941. Bepred e taolas evezh Mannerheim, evel renerien gouarnamant Finland, da chom hep sevel a-du gant an Nazied, daoust m’o doa ar memes enebour. E miz Mezheven 1944, goude dilestradeg ar Gevredidi e Normandi, e voe taget linennoù arme Finland gant arme URSS e Karelia ha rankout a rejont kilañ kalz. Kompren a rae tud Finland e oa ret dezho ober ar peoc'h gant o enebourien. Dre ma oa bet roet e zilez gant ar prezidant Risto Ryti, e voe anvet Carl Gustaf Emil Mannerheim da brezidant d’ar 4 a viz Eost 1944. Paouezet e voe gant an emgannoù d’ar 4 a viz Gwengolo hag un arsav-brezel a voe sinet e Moskov d’an 19 a viz Gwengolo. Gant Mannerheim e voe renet an divizoù gant ar Rusianed. Adkavout a rae Finland an harzoù he doa e 1940, da lavaret eo e oa kollet Karelia ganti. Met dizalc'h e chome, ha neptu.\nAbalamour ma oa fall e yec’hed, ha dre ma kave dezhañ en doa kaset e gefridi da benn, e roas Mannerheim e zilez eus e garg a brezidant d’ar 4 a viz Meurzh 1946. Mervel a reas e 1951 e Suis, ma oa o tiskuizhañ goude un oberatadenn.\nHervez ur sontadeg graet e 2004, 53 bloaz goude e varv, ez eo Mannerheim an den pouezusañ a zo bet biskoazh en istor Finland. Abalamour d’e berzh er stourm evit dizalc’hiezh Finland, ken er Brezel-bed Kentañ hag en Eil, e seller outañ alies evel “tad Finland”., Un haroz broadel ez eo eta evit Finlandiz ha brudet-mat eo e anv e broioù all ivez, kement ken eo bet keñveriet ouzh stourmerien evit ar frankiz evel Mahatma Gandhi, Giuseppe Garibaldi pe Simon Bolivar.\n↑ Jägerskiöld, Stig Mannerheim: Marshal of Finland (1986)\n↑ Screen, J.E.O. Mannerheim (2000)\n↑ (fi) Suuret suomalaiset, e skinwel YLE.fi\n↑ Binder, David (October 16, 1983). "Finland's Heritage on parade", The New York Times. Retrieved on 07 Eost 2015.\n↑ Field Marshal Mannerheim, THE FATHER OF FINLAND (November 15, 1945). Kavet : 17 Eost 2013.\n↑ 8-cent Mannerheim (December 12, 2008). Kavet : 18 Eost 2013.\nAdtapet diwar « https://br.wikipedia.org/w/index.php?title=Carl_Gustaf_Emil_Mannerheim&oldid=1978108 »\nBrezel diabarzh Finland


Terra Inn : ar stal e dalvoudoù denel | YA! Keleier e brezhoneg - kazetenn sizhuniek enlinenn\nKeleier » Ekologiezh » Terra Inn : ar stal e dalvoudoù denel\nTerra Inn : ar stal e dalvoudoù denel\n23 / 10 / 2017 | Ekologiezh, Ekonomiezh | Commentaires fermés sur Terra Inn : ar stal e dalvoudoù denel\nTost daou vloaz ‘zo eo bet krouet ar stal enlinenn Terra Inn. Ne werzhont nemet produioù a galite, artizanel, ha c’hoazh reoù graet o toujañ ouzh an endro.\nE-pad pell en deus labouret Christian Lignier evel sterniad e embregerezhioù bras. E-pad 18 vloaz e oa emc’houestlet er bio, ha bet eo c’hoazh kelenner skol-veur. Tro-dro da 2014 e kej ar paotr gant ur vaouez yaouank, ur rummad-oad a ziforc’h kenetrezo, Margot Gueugnon hec’h anv. Ken mat ec’h em glevent m’en em brometent krouiñ o embregerezh dezho o-daou, abred pe ziwezhat. Abred e vo ! Bloaz war-lerc’h e miz Here 2015 e tiviz Christian kuitaat e labour. D’e heul ez a Margot oc’h ober ar memes tra. Dont a ra war wel o lec’hienn gwerzhañ enlinenn, anvet Terra Inn, e penn kentañ miz Kerzu 2016.\n“Trumm eo bet graet an traoù, met evel-just hon doa prederiet dija war ar raktres” eme Christian. Palioù a oa ganto. Diwar o skiant-prenet e felle dezho kaout plijadur o labourat, beajiñ, ha c’hoazh kaout un emzalc’h keodedel, ober traoù evit mad ar gevredigezh. Setu dres ar pezh a reont gant Terra Inn. Daoust ha ma vefent e penn ur stal enlinenn n’en em santont ket evel “gwerzherien,” met “diskoacherien artizaned” kentoc’h. “Er stal enlinenn ne werzhomp nemet produioù graet gant daouarn artizaned. Ne werzhomp nemet produioù graet e Bro-C’hall, ha pep artizan a rank kaout un emzalc’h ha doareoù Eko-Atebek” a resisa Christian Lignier. Gant Christian ha Margot eo e vez kavet an artizaned-se, da lâret eo ez eont da foetañ bro evit mont e darempred ganto. E-pad bloaz o deus graet tro Bro-C’hall, trawalc’h da gaout produioù 18 artizan evit reiñ lañs d’ar stal e 2016 !\nE servij ar broduerien\n“Ouzhpenn gwerzhañ a reomp c’hoazh peogwir hon deus-ni talvoudoù denel, hag a-bouez eo deomp e vefe silet an talvoudoù-se e-barzh hol labour” emezo. Pa urzh-prener un dra bennak war o lec’hienn, e talvez emañ ar produ e stok ganto. Da lâret eo pa gavont un artizan dedennus e prenont peadra digantañ da voueta ar stal e-pad ur prantadig : “Paeet eo an den ganeomp diouzhtu, n’eus ket kaoz eus fiziañ-gwerzhañ. Hon doare deomp da wareziñ hor produerien eo” a resisa an daou ziskoacher artizaned.\nAbaoe nebeut, o deus emglevioù gant produerien ‘zo. Prenañ a reont diganto o holl broduioù, hag ar garg da Christan ha Margot da lakaat ar produioù da vont betek ar pratikoù, ha c’hoazh da vrudañ al labour bet kaset da benn gant an artizan. “Met n’eo ket abalamour ma prenomp an traoù diganto e teufemp mestr war ar gwerzhañ… Doujañ a reomp ivez ouzh c’hoantoù an artizan. Ma fell dezhañ e vefe gwerzhet e broduioù e stalioù arbennikaet ‘zo nemetken, e vo graet e-giz-se… C’hoant hon deus e vefe ul liamm a fiziañs etre holl dud ar chadenn.” eme Christian. Evel-just ne genlabour ket Terra Inn gant gourmarc’had ebet.\nE fin miz Eost 2017 e kenlabourent gant un 30 artizan bennak. Emaint o strivañ evit liesaat ar c’henlabour gant stalioù, pe ispiserezhioù all. Talvezout a ra ar boan mont da deurel ur sell war lec’hienn – brav-kenañ – Terra Inn :


Angled-ha-Saozon - Wikipedia\nPobloù Enez Vreizh war-dro ar bloavezh 600 : Kelted er c'hornôg, Angled-ha-Saozon er reter\nAngled-ha-Saozon a reer eus hollad ar pobloù german a reas o annez e kreisteiz ha reter Enez Vreizh adalek ar Vvet kantved, o kemer lec'h ar pobloù kelt a oa eno. Un anv nevez a-walc'h eo "Angled- ha-Saozon", hag a vez implijet bremañ evit o diskrivañ, met ne veze ket implijet ganto o-unan.\nMeur a bobl a oa en o zouez, evel ar Saksoned, an Angled hag ar Juted. Da gentañ e voe savet rouantelezhioù bihan distag ganto, diwar-goust ar rouantelezhioù keltiek o devoa diskaret en enezenn. Ar re c'halloudusañ anezho e oa Deira, Mercia ha Wessex. Emgannoù ha brezelioù a voe renet gant ar rouantelezhioù angl-ha-saoz-se a-enep Kelted an Hen Ogledd (rouantelezhioù Rheged, Manaw Gododdin, Elmet hag Ystrad Clud), hag a-enep tud Kernev-Veur ha Kembre diwezhatoc'h, er c'hornôg. En em gannañ kenetrezo a rejont ivez, an eil o klask sujañ eben. Rouantelezh Wessex a zeuas a-benn da gemer he c’hreñv war Mercia, en 825, hag anavezet e voe Alfred Veur da roue war Bro-Saoz a-bezh.\nFiñvoù an Angled-ha-Saozon hervez Bede, skrivet eo bet 300 goude an darvoudoù. Prouennoù arkeologel a zo a ziskouez e teue an alouberien eus meur a lec'h eus ar c'hevandir\nPaganed e oa an Angled-ha-Saozon pa errujont en Enez Vreizh. Troet e voent da gristenien gant sant Aogustin, eskob Canterbury, kaset da Vro-Saoz gant ar pab Gregor Iañ e 596.\nAn hensaozneg (pe angl-ha-saozneg) e oa o yezh. Beowulf eo an oberenn anavezetañ eus al lennegezh hensaoznek.\nBBC History – Anglo-Saxons (en)\nHuge Anglo-Saxon gold hoard found, BBC News (en)\nAdtapet diwar « https://br.wikipedia.org/w/index.php?title=Angled-ha-Saozon&oldid=1958859 »\nKemmoù diwezhañ degaset d'ar bajenn-mañ d'an 16 C'hwe 2022, da 07:11.


Distillerie des Menhirs - EDDU\nAvalegoù & Lambigoù\nDiellaouiñ ar roadennoù personel\nAr Spered Breizhek dreist pep hini\nAwenañ a ra Strilherezh ar Mein-hir gant he gwrizienn Vreizh. Reiñ a ra fouge da zanvez arouez Breizh : an aval hag ar gwinizh-du.\nHon istor Visite virtuelle\nKenderc'hel a reomp da badusaat spered Breizh e pep traoù a vez krouet ganeomp abaoe ur c'hantved. Fier omp eus saga ar familh.\nDizoloit sekredoù ur sinadur dibar eus parkeier gwinizh-du betek gwez derv koad mojennek Breselien.\nDizoloit sekredoù hor produioù e-pad ur weladenn heñchet.\nEddu Silver a orin\nKoshaet 5 bloaz e fustoù koad-derv Gall, bet Kognak enno. Kentañ embannadur ar skalfad EDDU eo EDDU Silver Orin.\nKoshaet da gentañ 5 bloaz e fustoù koad-derv Gall al Limouzin. Echuiñ a ra dareviñ EDDU Silver Broselien e fustoù koad-derv nevez eus koad Breselien.\nKoshaet 10 vloaz e fustoù koad-derv Gall al Limousin eo EDDU Gold, peurflourenn ur wiski gwinizh-du rik an hini eo. Gant e zizourañ bras a saourioù ha frondoù en deus Eddu Gold e blas e-touez ar wiskioù 15/18 vloaz.\nEddu Diamant – Embannadur termenet\nBravig skalfad / eddu / eo ar wiski / gwinizh-du rik-mañ\nKenstrollad dibar 70% wiski heiz pinvidikaet gant 30% wiski gwinizh-du. Savet e vez e fustoù gwez-derv Gall a zo bet Kognak enno.\nKenstrollad dibar 70% wiski heiz pinvidikaet gant 30% wiski gwinizh-du. Savet e vez da gentañ e fustoù koad-derv Gall a-raok echuiñ dareviñ e fustoù koad-derv nevez o tont eus koad Breselien (Breizh).\nDre strilhadur heiz nemetken e vez gounezet. Koshaet eo Ed Gwenn e-pad ouzhpenn 4 bloaz e fustoù koad-derv Gall hag Amerikan. Krouet ez eus bet un doare-ober evit kaout blazioù dibar, dous hag arallvro.\nKelaoua ha tañva\nLizher Distillerie des Menhirs\nRe a alkool a noaz d’ar yec’hed. Evit gant muzul.\nEvit mont d'al lec'hienn-mañ eo ret deoc'h bezañ a oad evit evañ alkool hervez lezenn ar vro e-lec'h emaoc'h o chom.\nN'em eus ket


Júu ʼmɨ́ɨ e cacuo fidiée Gálatas 1\nJúuˆ e to̱o̱˜ fɨˊ ni˜ jiˋ quiáꞌˉ Paaˉ e catɨ́ɨngˉ dseaˋ seengˋ fɨˊ GALACIA\n1 Jnea˜ Paaˉ lɨ́ɨnˊn jaangˋ dseaˋ apóoˆ i̱ óoˋ ta˜ quiáꞌˉ Dseaˋ Jmáangˉ, dsʉꞌ o̱ꞌ dseaˋ jmɨgüíˋ i̱ caꞌnáangˉ jnea˜ o̱ꞌguɨ dseaˋ jmɨgüíˋ i̱ casíingˋ jnea˜ e nijmee˜e e ta˜ la, dsʉco̱ꞌ Dseaˋ Jmáangˉ ꞌñiaꞌˊbre có̱o̱ꞌ˜guɨ Tiquíˆiiꞌ Fidiéeˇ, íˋbingꞌ i̱ cajméeˋ lajo̱, jo̱ Tiquíˆiiꞌ Fidiéeˇ, íbˋ cajo̱ cajméerˋ e cají̱ꞌˊtu̱ Jó̱o̱rˊ Dseaˋ Jmáangˉ mɨ˜ cangɨ́ˋ e cajúiñˉ. 2 Jo̱ jnea˜, co̱lɨɨng˜ có̱o̱ꞌ˜ jaléngꞌˋ dseaˋ quiáꞌˉ Dseaˋ Jmáangˉ i̱ caguiaangˉguɨ i̱ taang˜ có̱o̱ꞌ˜ jnea˜ fɨˊ la, guiéengꞌ˜naaꞌ júuˆ guicó̱o̱ꞌˇ quíiˉnaꞌ jaléngꞌˋ ꞌnʉ́ꞌˋ, dseaˋ quiáꞌˉ Dseaˋ Jmáangˉ i̱ neáangˊ fɨˊ lɨ˜ se̱ꞌˊ Galacia. 3 Jo̱ nimɨ́ɨꞌ˜ɨ Tiquíˆnaaꞌ Fidiéeˇ có̱o̱ꞌ˜guɨ Fíiˋnaaꞌ Dseaˋ Jmáangˉ e niꞌɨ́rˉ güeaꞌˆ quiáꞌrˉ jee˜ ꞌnʉ́ꞌˋ jo̱guɨ e nicuǿꞌrˉ ꞌnʉ́ꞌˋ e seengˋnaꞌ juguiʉ́ˉ júuˆ røøˋ. 4 Jo̱ Dseaˋ Jmáamˉbingꞌ i̱ cacuǿøngˋ ꞌñiaꞌˊ e cajúiñˉ fɨˊ dseꞌˋ crúuˆ uíiꞌ˜ dseeˉ quíˉnaaꞌ e laco̱ꞌ jaˋ nisíngꞌˆ yee˜naaꞌ fɨˊ gaˋ có̱o̱ꞌ˜ jaléꞌˋ e ꞌlɨꞌˆ e seaˋ fɨˊ jmɨgüíˋ la, co̱ꞌ lajo̱b calɨꞌiing˜ Tiquíˆiiꞌ Fidiéeˇ e cajméerˋ. 5 ¡Majmifémꞌˊbaaꞌre lata˜! Jo̱ lajo̱b ꞌnéˉ líˋ.\nJaˋ seaˋ e jiéꞌˋguɨ júuˆ laco̱ꞌ e júuˆ quiáꞌˉ Dseaˋ Jmáangˉ\n6 Jo̱ eáamˊ dsigáˋ dsiiˉ e lajmɨnábˉ catiúungˊ ꞌnʉ́ꞌˋ Fidiéeˇ e jaˋ mɨˊ ngóoˊ eáangˊ e cajáangꞌ˜ yaang˜naꞌ fɨˊ jaguórˋ, co̱ꞌ dseaˋ dobingꞌ i̱ caguíngꞌˋ ꞌnʉ́ꞌˋ uíiꞌ˜ e eáangˊ guiúngˉ Dseaˋ Jmáangˉ có̱o̱ꞌ˜ ꞌnʉ́ꞌˋ; jo̱ dsʉꞌ lana, ꞌnʉ́ꞌˋ nɨnaangˋnaꞌ e jáꞌˉ lɨ́ɨngˋnaꞌ júuˆ e jiéꞌˋguɨ laco̱ꞌguɨ júuˆ quiáꞌˉ Dseaˋ Jmáangˉ e quiáꞌˉ jial laangˋ dseaˋ jee˜ dseeˉ quiáꞌrˉ. 7 Dsʉꞌ dseángꞌˉ e jáꞌˉ e jaˋ seaˋ e jiéꞌˋguɨ júuˆ, co̱ꞌ dseángꞌˉ lají̱i̱ꞌ˜ júuˆ quiáꞌˉ Dseaˋ Jmáamˉbaꞌ seaˋ. Dsʉꞌ lají̱i̱ꞌ˜ e lɨ́ɨˊ e seengˋ dseaˋ i̱ jmɨcaang˜ quíiˉnaꞌ jo̱guɨ iiñ˜ nijmɨsɨ́ɨiñˉ júuˆ quiáꞌˉ jial laangˋ dseaˋ jee˜ dseeˉ quiáꞌrˉ. 8 Dsʉꞌ song seengˋ dseaˋ i̱ jmóoˋ lajo̱, jaˋ e lɨ́ɨˊ faꞌ jneab˜ o̱si jaangˋ ángel i̱ lɨ́ɨngˊ guotɨɨˉ Fidiéeˇ i̱ jáaˊ fɨˊ yʉ́ꞌˆ jmɨgüíˋ i̱ guiaˊ júuˆ e jiéꞌˋguɨ laco̱ꞌ júuˆ quiáꞌˉ Dseaˋ Jmáangˉ e nɨcaguiáˆnaaꞌ jee˜ ꞌnʉ́ꞌˋ, jo̱ jnea˜ fáꞌˉa, güɨguiémꞌˋ Fidiéeˇ fɨˊ lɨ˜ ꞌlɨꞌˆ i̱ dseaˋ íˋ lata˜. 9 Jo̱guɨ fɨ́ɨˉtú̱u̱ ꞌnʉ́ꞌˋ caléꞌˋ catú̱ˉ lají̱i̱ꞌ˜ e nɨcafɨ́ɨˉɨ ꞌnʉ́ꞌˋ do: Lɨ́ꞌˆ doñiˊ i̱i̱ˋ dseaˋ i̱ guiaˊ júuˆ e sɨsɨ́ɨngˆguɨ laco̱ꞌ e júuˆ e nɨcaꞌíingꞌ˜ ꞌnʉ́ꞌˋ do quiáꞌˉ jial laangˋ dseaˋ jee˜ dseeˉ quiáꞌrˉ, jo̱ güɨꞌnaangˋ i̱ dseaˋ íˋ quiáꞌˉ Fidiéeˇ lata˜.\n10 Jo̱ e jáꞌˉ, jaˋ jmóoˋ jnea˜ jí̱i̱ꞌ˜ e jmiꞌiáangˋ dsíiˊ dseaˋ jmɨgüíˋ, co̱ꞌ dseángꞌˉ lají̱i̱ꞌ˜ e jmiꞌiáangˋ dsíiˊ Fidiéeˇbaꞌ jmóoˋo. Dsʉco̱ꞌ faco̱ꞌ jnea˜ iin˜n e lɨco̱ꞌ nilɨseenˉ guiʉ́ˉ có̱o̱ꞌ˜ jí̱i̱ꞌ˜ dseaˋ jmɨgüíˋ, jo̱baꞌ jaˋ lɨ́ɨnˊn jaangˋ dseaˋ i̱ jmóoˋ lají̱i̱ꞌ˜ e iing˜ Dseaˋ Jmáangˉ jóng.\nJial mɨ˜ caꞌuíingˉ Paaˉ dseaˋ quiáꞌˉ Dseaˋ Jmáangˉ\n11 Jo̱baꞌ iin˜n e ñíˆbaꞌ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e lají̱i̱ꞌ˜ e júuˆ e guiaˋ jnea˜ quiáꞌˉ jial laangˋ dseaˋ jee˜ dseeˉ quiáꞌrˉ, dsʉꞌ e júuˆ jo̱ jaˋ lɨ́ɨˊ laco̱ꞌ la ɨˊ dsíiˊ mogui˜ dseaˋ jmɨgüíˋ. 12 Jo̱guɨ jaˋ caꞌíingꞌ˜ jnea˜ o̱ꞌguɨ calɨtɨ́nˋn quiáꞌˉ lɨ́ꞌˆ doñiˊ i̱i̱ˋ dseaˋ jmɨgüíˋ cajo̱, co̱ꞌ dseángꞌˉ lají̱i̱ꞌ˜ Dseaˋ Jmáamˉbingꞌ cacuøꞌˊ jnea˜ e calɨcuíiˋi e júuˆ jo̱.\n13 Jo̱ nɨcanʉ́ʉbˉ ꞌnʉ́ꞌˋ e ie˜ lamɨ˜ jéengˊguɨ do, lajeeˇ nʉ́ꞌˉguɨ e nilɨcuíinˋn Dseaˋ Jmáangˉ, cajméˉbaa úungˋ e cajmitiiˆ røøˋ lají̱i̱ꞌ˜ e tɨ́ɨngˋ dseaˋ áangˊ quiéˉe dseaˋ Israel. Jo̱guɨ eáamˊ gaˋ cajmeáanꞌ˜n jaléngꞌˋ dseaˋ quiáꞌˉ Dseaˋ Jmáangˉ co̱ꞌ cartɨˊ cajméˉe úungˋ e nijúumˉ jaléngꞌˋ i̱ dseaˋ íˋ. 14 Jo̱ ie˜ jo̱, jee˜ jaléngꞌˋ dseaˋ rúnꞌˋn dseaˋ Israel i̱ conrøøngˋjiʉ có̱o̱ꞌ˜ jnea˜, lají̱i̱ꞌ˜ jnea˜bingꞌ i̱ jmiti˜guɨ røøˋ jaléꞌˋ e quɨ́ꞌˉ tɨ́ɨngˋ dseaˋ góoˋo dseaˋ Israel e jmóorˋ, jo̱guɨ cuǿøˉøre bíˋ e laco̱ꞌ nijmitir˜ laco̱ꞌ sɨꞌíˆ e jo̱. 15 Dsʉꞌ Fidiéeˇ caguíñꞌˋ jnea˜ e niꞌuíinˉn dseaˋ quiáꞌrˉ latɨˊ jí̱i̱ꞌ˜ ie˜ nʉ́ꞌˉguɨ nilɨseemˉbaa, jo̱guɨ co̱ꞌ eáamˊ ꞌneáaiñˋ jnea˜ jo̱baꞌ catǿꞌrˉ jnea˜ e nijmee˜e ta˜ quiáꞌrˉ. Jo̱ mɨ˜ catɨ́ˋ íꞌˋ e iing˜ 16 Fidiéeˇ e nilɨñiiˉ e Jesús lɨ́ɨngˊ Jó̱o̱rˊ, jo̱baꞌ calɨcuíinˋnre e laco̱ꞌ jnea˜ niguiaaˉ e júuˆ quiáꞌˉ jial láaiñˋ dseaˋ jee˜ jaléꞌˋ dseeˉ quiáꞌrˉ, jo̱ nijmee˜e e jo̱ jee˜ jaléngꞌˋ dseaˋ i̱ jaˋ lɨ́ɨngˊ dseaˋ Israel. Dsʉꞌ ie˜ jo̱ jaˋ cangóˉo faꞌ e cangojmɨngɨ́ɨꞌˇɨ dseaˋ jiéngꞌˋ quiáꞌˉ e júuˆ jo̱, 17 o̱ꞌguɨ ngóˉo fɨˊ Jerusalén ladsifɨˊ cajo̱ e ngosiin˜n e júuˆ do có̱o̱ꞌ˜ jaléngꞌˋ dseaˋ i̱ lɨ́ɨngˊ dseaˋ apóoˆ quiáꞌˉ Dseaˋ Jmáangˉ lajeeˇ nʉ́ꞌˉguɨ e nilíinˉn lajo̱ cajo̱. Dsʉꞌ jaˋ cajméˉe lajo̱, co̱ꞌ dsifɨˊ ladob cangóˉo fɨˊ Arabia fɨˊ lɨ˜ jaˋ ꞌgaꞌˊ lɨˊ dseaˋ seengˋ, jo̱ mɨ˜ cangɨ́ˋ jo̱, caquɨmꞌˉtú̱u̱ fɨˊ Damasco.\n18 Jo̱ mɨ˜ cangɨ́ˋ ꞌnɨˊ ji̱i̱ˋ e calɨcuíinˋn Dseaˋ Jmáangˉ, jo̱guɨbaꞌ cangóˉo fɨˊ Jerusalén e cangojmicuíinˋn Tʉ́ˆ Simón, jo̱ có̱o̱ꞌ˜ íbˋ cataan˜n jí̱i̱ꞌ˜ guiꞌñiáˋ jmɨɨ˜. 19 Jo̱ fɨˊ jo̱, lají̱i̱ꞌ˜ Tiáa˜ i̱ rúngꞌˋ Fíiˋnaaꞌ Dseaˋ Jmáamˉbingꞌ camánˉn, jo̱ jaˋ camánˉn dseaˋ apóoˆ quiáꞌˉ Dseaˋ Jmáangˉ i̱ jiéngꞌˋguɨ. 20 Jo̱guɨ dseángꞌˉ nɨtab˜ dsiiˉ fɨˊ quiniˇ Fidiéeˇ e jaléꞌˋ e jmoꞌˊo la dseángꞌˉ e jábꞌˉ, co̱ꞌ jaˋ fáꞌˉa júuˆ ta˜ júuˆ.\n21 Jo̱ mɨ˜ cangɨ́ˋ e táanˋn fɨˊ Jerusalén, jo̱guɨbaꞌ cangóˉo fɨˊ lɨ˜ se̱ꞌˊ Siria có̱o̱ꞌ˜guɨ fɨˊ lɨ˜ se̱ꞌˊ Cilicia. 22 Dsʉꞌ ie˜ jo̱, jaléngꞌˋ dseaˋ quiáꞌˉ Dseaˋ Jmáangˉ i̱ neáangˊ fɨˊ lɨ˜ se̱ꞌˊ Judea jaˋ mɨˊ cuíiñˋ jnea˜ dseángꞌˉ quiniiˉ lana. 23 Jo̱ lɨco̱ꞌ núuˋ i̱ dseaˋ do e féꞌˋ dseaˋ jiéngꞌˋ lala uii˜ quiéˉe: “I̱ dseañʉꞌˋ i̱ jmángꞌˋ jneaa˜aaꞌ gaˋ ie˜ lamɨ˜ jéengˊguɨ do, lana nɨngɨrˊ guiarˊ júuˆ quiáꞌˉ Dseaˋ Jmáangˉ røøbˋ laco̱ꞌ jí̱i̱ꞌ˜ júuˆ e jáꞌˉ lɨ́ɨˋ jneaa˜aaꞌ do, jo̱ ie˜ lamɨ˜ jéengˊguɨ do cartɨˊ jngamꞌˊbre jaléngꞌˋ dseaˋ i̱ jáꞌˉ lɨ́ɨngˋ júuˆ jo̱, co̱ꞌ lamɨ˜ iiñ˜ dseángꞌˉ niꞌíimˉ e júuˆ do conguiaˊ.” 24 Jo̱baꞌ i̱ dseaˋ íˋ jmiféiñꞌˊ Fidiéeˇ uíiꞌ˜ e nɨcalɨsɨ́ɨmˉ jnea˜.


Culture & PatrimoineCultureHistoireE brezhoneg\nAet eo ar skrivagner ha stourmer evit ar brezhoneg Paol Kalvez da anaon d’an 30 a viz gouere. 97 vloaz e oa.\nHervez Wikipedia « e voe ganet Paol Kalvez e Lokournan e 1924, e vamm a oa o terc’hel meur a stal er vourc’h hag e dad a oa mañsoner eus e vicher. Desavet eo bet e brezhoneg betek an oad a 13 vloaz.\nMont a reas da studiañ al latin, al lennegezh, an douenoniezh hag ar brederouriezh e skolioù kristen, e Bro-Okitania hag e Bro-Dunizia. Fellout a rae dezhañ mont da visioner. Soudardet eo bet e 1943 betek 1945. Daoust dezhañ klask bout misioner ha beleg, e voe nac’het dezhañ hag e tistroas el Lu e-men e teuas da vout kontaouer hag is-ofisour. En em staliañ a reas e Roazhon.\nTad eo da zaou vugel en deus desavet e brezhoneg.\nBet eo bet unan eus renerien bouezusañ KEAV e-pad ur mare, a-gevret gant Ronan Huon ha Vefa de Bellaing hag e kengrouas SADED gant Guy Étienne ha Youenn Olier. Sevel a reas darempredoù etre KEAV ha SADED eus 1963 da 1967. War-lerc’h e kuitas embregerezhioù Guy Étienne evit labourat e savadurioù katolik gant Youenn Olier. Klasket en doa skoulmañ darempredoù etre KEAV ha Skol An Emsav (SAE) er bloavezh-skol 1970-71, pa oa SAE ur gevredigezh kristen. Paouez a reas da labourat evit KEAV e 1977.\nUr paot-mat a bennadoù en deus skrivet evit ar gelaouenn Imbourc’h ha kavout a reer lod eus e brederiadennoù, merket don gant ar feiz kristen, war load Emglev An Tiegezhioù. Kenderc’hel a reas al labour kroget gant Marsel Klerg evit sevel ha skridaozañ ur breviel e brezhoneg e 12 levrenn (Lennadurioù kristen).\nE 2007, Paol Kalvez en deus skrivet ul levr : Kambr ar stered, embannet gant an ti-embann Mouladurioù Hor Yezh. Ennañ e kaver un c’hendiviz gant Malo Bouessel du Bourg a-zivout red e vuhez en tu all da pevar-ugent vloaz hag e gejadennoù gant tud ‘zo evel Lanza del Vasto da skouer.\nE 2015 ez eo embannet e droidigezh eus ar c’helc’hlizher « Lumen Fidei » skrivet gant ar pab Frañsez, troet « Sklêrijenn ar Feiz kristen » gantañ. »\nE obidoù a vo lidet e Orvez, en Bro Naoned, dimeurzh da 2eur goude merenn.\nE brezhoneg 19/09/2021 04:51\nAn Turball (44) : harz-labour evit ar goproù\nE brezhoneg 18/09/2021 04:09\nFOUGERES 16/09/2021 04:13\nStredell (35) : Ur strollad a-enep ar gourmarc’had nevez


Yes Cymru : Siôn Jobbins a ro e zilez (abalamour d'ar wokisted ?)\nHa re bounner e oa deuet Yes Cymru evit un den e-unan ? Roet en deus Siôn Jobbins e zilez eus ar strollad dizalc’hour kembread. Da gentañ holl en deus lavaret d’an 09 a viz gouere e oa arruet skuizh gant al labour hag eñ en doa d’ober gant e yec’hed.\nHogen, war ur blog en deus embannet ur broadelour un hir a destenn ma tispleg traoù all ha ma ra un rentañ-kont nann-ofisiel eus istor Yes Cymru. Hervez « Jack O’ the North », « tud eus an tu kleiz-pellañ a glask lakaat o c’hrabannoù war ar strollad»\nHa pelloc’h e tispleg sklaer ha berr e soñj diwar-benn labour ar « varkisted hag ar wokisted » tost eus an dravaillisted saoz evit treiñ ar c’hampouezh diouzh o zu :\nGwasoc’h c’hoazh : Hervez Jack O’ the North emañ Yes Cymru « en arvar » abalamour d’un dek a dud », gaochisted anezhe holl\nA-nes komz eus an istorioù arc’hant a vefe o trenkañ ar soubenn er strollad. Hervez ar blogour n’eo ket dre zegouezh pe abalabour d’e yec’hed nemetken en deus roet Siôn Jobbins e zilez…\n18 000 ezel a zo e Yes Cymru


Duncan E-Z Stroke Translucent Underglazes\nHome » Glazes » Cone 06 Glazes, Underglazes, & Decorating Colors » Duncan Cone 06 Glazes & Underglazes » Duncan E-Z Stroke Translucent Underglazes\nDuncan E-Z Stoke - EZ-002 - Ciderella Pink - 1 fluid oz.\nDuncan E-Z Stoke - EZ-003 - Irish Green - 1 fluid oz.\nDuncan E-Z Stoke - EZ-004 - Willow Yellow - 1 fluid oz.\nDuncan E-Z Stoke - EZ-005 - Sierra Yellow - 1 fluid oz.\nDuncan E-Z Stoke - EZ-006 - Forget-Me-Not Blue - 1 fluid oz.\nDuncan E-Z Stoke - EZ-007 - Royal Purple - 1 fluid oz.\nDuncan E-Z Stoke - EZ-008 - Ruby Red - 1 fluid oz.